“Yang Aku Tak Tahan Baby Penuh Taik Tu”- Foto Momen Sodiq Jaga Cherdiq Buat Ozlynn Ketawa

Muat naik terkini di Instagram milik pelakon jelita, Ozlynn Wati menarik perhatian orang ramai. Foto momen anak lelakinya Sodiq menjaga bayi bongsunya itu, mencuri perhatian dan mengundang tawa ibu kepada enam cahaya mata ini.

Isteri kepada penyampai radio ERA ini berkongsi gambar dua bulan lalu di mana anak lelakinya Ahmad Sodiq Hanania menjaga adik bongsunya Nur Latifah Cherdiq Hanania, mengundang rasa lucu Ozlynn kerana melihat bayi bongsunya itu lena tidur hingga penuh taik dalam pampers.

“Sejak abang Ariq tak ada, dia lah abang sulung dalam rumah nih.. Semua dia kena belajar.. Papa cakap wajib belajar sebab nanti kalau masuk asrama ke senang, semua tahu.. Basuh baju tahu, vacum mop tahu, cuci pinggan tahu, kemas katil pandai, yang mama tak ajar lagi lipat baju je..

Masak lauk belum pandai macam abang Ariq.. Berbalik pada cerita gambar 2 bulan lepas nih.. Papa dia minta tolong jaga baby, papa dia nak mandi sat.. Sekali turun tengok dua-dua dah tidur.. Masa papa hantar gambar nih, kita mak-mak mesti berderau kan..

Tapi papa dia kata tenang, baby selamat plus posisi gambar di ambil tu yang nampak bahaya, walhal baby baring atas badan abang sambil abang dia peluk..

So papa dia perhati lama dah sampai tangan abang jatuh.. Cuma yang aku tak tahan, baby penuh taik tu boleh lena tidur lagi. Haih Cherdiq dengan abang Sodiq nak lena lepuk nih.. Tapi elok lah kita lepuk papa dia orang dulu kan.. Sebab mustahil lah tak lama mandi tu sampai anak boleh membuta..” Tulisnya

Foto yang dimuat naik Ozlynn ini mencuri perhatian orang ramai dan rata-rata ramai yang memberi komen yang mencuit hati mengenai pampers Cherdiq.

“Hehe.. Adik baby tenang je boleh tidur lena ehh, padahal ada taik tu dalam pampers”

“Sedap tidur atas badan abang gebu.. Selesa”

“Sebelum baca kapsyen.. Yang nampak lagi terang tu, taik dah naik ke atas dah tu… Nasib tak tergolek ke bawah, habis lah bocor.. Boleh pula abang tidur, tak ada bau ke abang?” komen mereka

Dalam pada itu, ada juga warganet yang memuji Sodiq kerana pandai menjaga adik bongsunya itu dan ada juga yang memberi komen mengagumi cara didikan Johan dan Ozylnn pada anak-anak mereka.

“Comel. Bagus lah Ozlynn dan Johan didik anak”

“Kasih sayang adik-beradik. Pandai abang jaga adik sampai terlelap”

“Comel abang jaga adik” komen mereka lagi

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Patutlah Harga Sampai RM7,299! Lihat Apa Yang Menarik Tentang HUAWEI P50 Pocket & P50 Pro

HUAWEI baru sahaja melancarka telefon pintar baharu, HUAWEI P50 Pro dan telefon pintar boleh-lipat, P50 Pocket. HUAWEI P50 Pro adalah sebuah peranti lagenda yang dikembalikan semula ke pasaran, hadir dengan fotografi mudah alih era baharu, reka bentuk yang estetik dan pengalaman All-Scenario, manakala HUAWEI P50 Pocket adalah satu langkah ke hadapan oleh HUAWEI yang menggabungkan teknologi estetik dan fotografi pintar dengan sempurna.

Telefon pintar HUAWEI P50 Pro dan P50 Pocket hadir dengan Optik XD HUAWEI dan Enjin Imej XD Fusion Pro yang canggih, memberikan pengguna pengalaman fotografi yang menakjubkan dengan imej yang jelas, kadar dinamik tinggi dan tangkapan pintar yang dipertingkatkan melalui Rakaman Kroma Sebenar.

HUAWEI P50 Pro memperkenalkan reka bentuk Kamera Dwi-Matrik baru yang ikonik dan unik.Ia boleh didapati dalam dua kemasan premium yang cantik – Cocoa Gold dan Golden Black.

HUAWEI P50 Pro hadir dengan skrin dan bateri yang lebih besar, sambil mengekalkan penampilan peranti yang langsing dan ringan. Ia mempunyai paparan kaca melengkung 3D, menyokong gamut warna lebar P3 penuh, sehingga 1.07 bilion warna, memaparkan warna yang tepat. Dengan kadar penyegaran sehingga 120Hz dan kadar pensampelan sentuhan 300Hz, pengguna boleh menikmati pengalaman yang lebih lancar dan responsif.

Fotografi HUAWEI P50 Pro Memberi Pengguna Pengalaman Fotografi Tulen Sistem Kamera Dwi-Matrik pada HUAWEI P50 Pro memberikan imej True to Life dengan kejelasan dan kadar dinamik yang tinggi dengan mengimbangi keupaayan pelbagai lensa pada peranti seperti Optik XD HUAWEI, Enjin Imej XD Fusion Pro dan inovasi lain.

Optik XD HUAWEI serba baharu menggunakan sistem pengiraan untuk membetulkan
kecacatan optic dan menghasilkan setiap butiran secara terperinci. XD Fusion Pro
meningkatkan perincian, warna dan kadar dinamik manakala Enjin Imej Kroma Sebenar akan
menyampaikan ketepatan warna berprestasi tinggi, menghasilkan imej yang merupakan refleksi
imej sebenar.

HUAWEI P50 Pro menyokong kadar zum sehingga 200x. Tangkapan imej jarak dekat pada peranti ini dilengkapi dengan keperincian yang sempurna dan dengan keupayaan Optik XD HUAWEI, tangkapan imej yang dizum seingga 100x dapat menghasilkan imej yang sangat jelas. Ia juga menyokong rakaman video 4K untuk merentasi julat focus penuh dan penyelesaian penstabilan imej AIS Pro serba baharu.

Seni Cahaya dan Bayangan, Menginspirasikan Telefon Pintar Boleh-Lipat HUAWEI P50 Pocket juga menggunakan reka bentuk dwi-bulatan ikonik yang terdapat pada siri HUAWEI P50, menampilkan satu bulatan untuk modul kamera dan satu untuk Skrin Luaran pintar. Terdapat satu warna ekslusif iaitu warna Premium Gold untuk HUAWEI P50 Pocket Edisi Premium yang direka oleh pereka Haute Couture, Iris Van Herpen, yang diinspirasi oleh prinsip “simbiosis”.

HUAWEI P50 Pocket mempunyai keupayaan lipatan yang lancar, menjadikan penampilan peranti tersebut ultra nipis dan ringan dengan paparan 6.9-inci dan nisbah paparan 21:9. Dengan kadar penyegaran paparan sehingga 120Hz, kadar pensampelan sentuh 300Hz dan sokongan pemalapan PWM berfrekuensi tinggi 1440Hz, paparan pada HUAWEI P50 Pocket dapat melindungi mata pengguna.

Kejayaan Bagi HUAWEI Image™ Kamera Matrik Ultra Spektrum P50 Pocket hadir dengan 40MP Kamera Kroma Sebenar, 13MP Ultra Sudut Lebar, 32MP Kamera Ultra Spektrum dan lain-lain. HUAWEI P50 Pocket mampu menangkap butiran dengan lebih perinci dan menghasilkan imej yang jelas pada waktu siang dan malam kerana Optik XD HUAWEI dan Enjin Imej Kroma Sebenar.

Selain itu, dengan menggunakan ciri Ultra Spectrum Fluorescence Photograpgy 1 , HUAWEI P50 Pocket juga boleh menangkap imej dan butiran yang tidak dapat dilihat oleh mata pengguna, memberikan pengguna peluang untuk menangkap corak yang tersembunyi. Interaksi Inovatif Pada Skrin Luaran HUAWEI P50 Pocket Skrin Luaran HUAWEI P50 Pocket menyokong paparan notifikasi, jadual, kalendar, muzik, cuaca, dan kawalan pelbagai ciri. Dengan pelbagai tema yang menarik tersedia, pengguna dapat mengubahsuai pengalaman Skrin Luaran mereka.

Dengan tanda harga RM4,199, HUAWEI P50 Pro boleh didapati secara pra-tempahan bermula 12 Januari 2022 dan boleh didapati di HUAWEI Official Website, HUAWEI Experience Stores, platform dan kedai rasmi bermula dari 22 Januari 2022. Untuk setiap pra-tempahan HUAWEI P50 Pro yang dibuat, pengguna boleh menikmati hadiah percuma yang hebat bernilai sehingga RM2,100*.

Bermula dari 22 Januari 2022, pengguna boleh membuat pra-tempahan untuk HUAWEI P50 Pocket pada harga RM5,999; manakala HUAWEI P50 Pocket Edisi Premium boleh didapati untuk pra-tempahan pada harga RM7,299. HUAWEI P50 Pocket dan HUAWEI P50 Pocket Edisi Premium boleh didapati di HUAWEI Official Website, HUAWEI Experience Stores, platform dan kedai rasmi bermula dari 22 Februari 2022.

Untuk setiap pra-tempahan HUAWEI P50 Pocket yang dibuat, pengguna boleh menikmati hadiah percuma yang hebat bernilai sehingga RM2,700*.


“Kalau Betul Dia Curi Sebab Nak Bantu Atuk Dia Sakit Macam Mana?”-Fizz Fairuz

Kes seorang remaja yang tular di media sosial yang ditangkap berikutan mencuri wang dari tabung masjid mendapat reaksi dari pelbagai pihak termasuklah pelakon, Dato Fizz Fairuz yang mempersoalkan tindakan pihak terlibat.

Menurut Fizz , dia berpendapat isu tersebut seharusnya diperiksa terlebih dahulu akan kesahihan ceritanya sebelum mengambil tindakan susulan.  Dikhabarkan, remaja tersebut terpaksa mencuri kerana ingin membantu datuknya yang sakit.

“Kalau la betul dia mencuri sebab nak bantu atuk dia, apa la salahnya pergi check dulu kesahihan sebelum ambil tindakan. Kalau betul maafkanlah, bukan menghukum begitu.

Kalau dia salah memang betul patut dihukum dan dijadikan pengajaran..Baru ada akai. Kalau betul dia curi sebab nak bantu atuk dia sakit, macam mana? Fikirlah”- luah Fizz

Tinjauan Murai.my di ruangan komen hantaran pelakon itu mendapati rata-rata netizen bersetuju dengan pendapat Fizz, malah ada yang mempersoalkan tindakan pihak masjid yang disifatkan tidak mencerminkan keperibadian orang Islam kerana menghukum remaja itu sedemikian.

“Betul..Yang orang atas mencuri lagi besar amount takde pulak nak ambil tindakan terus.”

“Allahuakbar sedihnya dia mencuri mesti ada sebab jangan la hukum dia sampai macam ni”

“Yang cubaan curi tabung masjid serta merta korang penjara. Yang songlap duit negara, sampai hari ni boleh duk selfie makan roti. Itu bezanya undang-undang di Malaysia. Sabarlah dik Daniel, Allah sedang melihat dan mengangkat kamu ke tempat yang lebih tinggi.”

“Allah, kesiannya kena kapur barus. Apakah begini orang Islam menghukum? Bukan dengan mendidik? Adakah siasatan telah dilakukan sepenuhnya dengan akal? Fikir-fikirkan. Bukan menggalak kecurian tabung masjid tapi tengok dari sudut lain cara menangani masalah seperti ini.” komen mereka

Terdahulu, tular video seorang remaja lelaki  dimandikan seperti ‘jenazah’ oleh pengurusan sebuah masjid kerana mencuri tabung masjid berkenaan. Susulan itu, dia dijatuhkan hukuman penjara selama 10 hari dan didenda RM4,000 oleh Mahkamah Majistret.  Sebelum hukuman dijatuhkan, mahkamah turut menegur perbuatannya dan menasihati remaja tersebut supaya insaf dan menjadikannya sebagai pengajaran.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Yayasan Metamorphosis Bantu Ramai Selebriti Era 90an Terkesan Banjir

Bencana banjir yang menimpa rakyat Malaysia sekitar Selangor dan negeri-negeri di Pantai Timur mengakibatkan banyak kerugian harta benda kepada mangsa. Namun dengan bantuan yang dihulurkan oleh badan bukan kerajaan (NGO), sedikit sebanyak dapat meringankan beban yang ditanggung mangsa.

Antara badan bukan kerajaan yang turut menghulurkan bantuan adalah Yayasan Metamorphosis, yayasan ini menjalankan Misi Jiwa Prihatin bagi memberi bantuan kepada mangsa yang terjejas banjir.

Aliff memaklumkan dirinya dan pasukan lewat menghantar bantuan kerena menjalani kuarantin berikutan menjadi kontak rapat pesakit Covid-19.

Presiden Yayasan Metamorphosis ini mengatakan yayasannya tidak mengutip wang sumbangan dari mana-mana pihak, sebaliknya usahawan dari Pulau Pinang ini menggunakan wang hasil perniagaannya yang disalurkan kepada Yayasan bagi memberi bantuan pada mangsa banjir.

“Habis sahaja tempoh kuarantin, saya terus mempersiapkan pasukan untuk turun padang bagi menghulur bantuan. Dari segi dana, Yayasan Metamorphosis tidak kutip mana-mana sumbangan, ini hasil pendapatan perniagaan yang disalurkan kepada yayasan ini.” Jelasnya

Misi Jiwa Prihatin yang dijalankan Aliff secara tidak langsung membantu meringankan ramai mangsa terkesan banjir di sekitar Selangor termasuklah golongan selebriti seperti penyanyi Ezad Lazim, Yantzen, As Feminin dan suaminya bekas pemain bola sepak negara Azman Adnan dan ramai lagi.

“Kami melawat bekas pelumba negara, Zulfahmi Khairuddin di Banting, Selangor. Kemudiannya ke rumah penyanyi Ezad Lazim di Kota Warisan, Sepang. Seterusnya kami menjengah bekas pemain bola sepak negara, Azman Adnan dan isterinya, As Feminin.

Penyanyi otai, Yantzen dan pemain bass kumpulan Damasutra, Amran di sekitar Hulu Langat. Sepatutnya, kami singgah ke rumah pelawak Ebby Yus di Hulu Langat, tetapi saya dimaklumkan beliau dimasukkan ke hospital.” Ujarnya

Menurut Aliff misi bantuan yang dijalankan ini juga bukan saja membantu golongan selebriti, malah rakyat biasa yang juga terkesan dari bencana alam ini.

“Misi Jiwa Prihatin ini turut menghulur bantuan kepada individu lain yang menjadi mangsa banjir, bukan hanya golongan selebriti.” Katanya lagi

Untuk rekod, Presiden Yayasan yang juga usahawan ini memperuntukkan RM500,000 hingga RM1 juta bagi memberi bantuan.

Antara sumbangan yang diberikan kepada mangsa banjir adalah dalam bentuk wang ringgit, barangan elektrik seperti peti sejuk, mesin basuh, katil dan barang keperluan asas lain.


Ratu Elizabeth Lucutkan Semua Gelaran Putera Andrew! Terlibat Dalam Kes Penderaan Seksual

Dunia hari ini dikejutkan dengan khabar berita mengenai anak ketiga kepada Ratu Elizabeth, Putera Andrew yang telah dilucutkan semua gelaran diraja dan tentera miliknya.

Dalam sebuah kenyataan yang ditulis oleh Istana Buckhingam, gelaran yang dilucutkan tersebut telah mendapat persetujuan dan kelulusan Ratu susulan peguam kepada Andrew gagal mempertahankan tuduhan gangguan seksual yang dihadapinya.

“Dengan persetujuan dan kelulusan Ratu, gelaran dan pangkat diraja oleh The Duke of York (Andrew) telah dipulangkan kembali kepada Ratu” demikian petikan kenyataan tersebut

Malah segala tugas awam Andrew yang dikatakan sebagai anak kesayangan Elizabeth juga telah digugurkan serta merta dan tidak lagi akan menggunakan gelaran ‘His Royal Highness’ dalam mana-mana acara rasmi.

Terdahulu, Mahkamah Amerika Syarikat telah menolak permohonan Andrew untuk membatalkan kes saman yang diusulkan oleh seorang wanita dikenali sebagai Virginia Giuffre.

Dalam tuduhan tersebut, Virginia mendakwa Andrew telah menderanya secara seksual ketika dia berusia 17 tahun pada tahun 2009.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Diva AA Dikejarkan Ke ICU! Peminat Titip Doa Kesembuhan

Pengacara dan pelakon sensasi, Azwan Haji Ali atau lebih dikenali sebagai Diva AA telah dikejarkan ke sebuah pusat perubatan bagi mendapatkan rawatan kecemasan.

Ia berIkutan Diva AA mengalami keracunan makanan sehingga terpaksa dimasukkan ke Unit Rawatan Rapi (ICU). Menerusi laman Twitter, Diva AA berkongsi foto tangannya yang dimasukkan ‘drip’ air di sebuah pusat perubatan swasta.

“Diva AA kini dimasukkan ke Hospital Pantai kerana keracunan makanan! Jangan risau! Semoga cepat sembuh”-kongsi Diva AA

Menjengah ke ruangan komen, ianya dibanjiri dengan komen peminat yang mendoakan agar pengacara itu diberikan kesembuhan dengan segera.

“Syafakallah Diva AA. Semoga diberikan kesembuhan dan segera sembuh. InshaAllah. Aminn.”

“Semoga dipermudahkan segala urusan rawatan dan dikembalikan kesihatan seperti sediakala oleh Allah.”

“Get well soon & speedy recovery” komen mereka

Bagaimanapun, Diva AA tidak menjelaskan secara terperinci mengenai punca penyakitnya itu dan kini dalam proses rawatan lanjut.


Suami Nyaris Ditembak Arwah Bapa Isteri Pertama! Zarina Zainuddin Kongsi Kisah Rumahtangga

Pelakon dan usahawan, Zarina Zainuddin  membuat perkongsian mengenai detik perkenalannya bersama suami, Datuk Seri Abdul Raihan Wan Jaafar ketika dirinya berasa trauma untuk mendekati kaum lelaki.

Menurut Zarina, dia berkenalan dengan suaminya ketika berusia 22 tahun dan ketika itu suaminya jujur menceritakan kisah percintaan dengan isteri pertama yang diminati Raihan sejak di sekolah menengah.

“Di usia 22 saya berkenalan dengan seorang lelaki yang jujur menceritakan kisahnya mula-mula bercinta dengan isterinya dari zaman isterinya tingkatan 2 lagi.

Dia cakap bukan senang dia nak rebut hati isterinya sampai nak kena tembak dengan arwah bapa isterinya dengan senapang patah. Last-last-last dia dapat juga kahwin. Cintanya memang mati dengan isterinya.”-Kongsi Zarina

Tambah Zarina, ketika Raihan meluahkan hasrat untuk melamarnya sebagai isteri, dia telah membuat permintaan untuk bertemu dengan bakal madunya itu untuk meminta persetujuan.  Susulan itu, mereka telah dipertemukan dan Zarina memuji sikap suaminya yang berani.

“Bila dia ajak saya kahwin, saya cakap bawak jumpa isterinya dulu..Dia berani bawak saya jumpa minta izin. he is a gentleman..Walau saya kahwin tanpa cintan cintun tapi dia tak pernah mensia-siakan saya.”- dedahnya lagi

Selain itu, Zarina  beranggapan perkahwinannya yang kini sudah berusia 28 tahun sebagai bukan tempoh masa yang sedikit. Malah, dia turut mendedahkan hanya mempunyai seorang suami sejak dirinya berumur 22 tahun sehingga kini, meskipun ada pihak yang mempersoalkannya.

“28 tahun bukan masa yang sedikit. Orang banyak tanya itu suami kedua awak ke. Itulah suami saya dari umur saya 22 tahun lagi sehingga kini 51 tahun.” katanya

A post shared by Zarina Zainuddin (@zarinazainuddin_)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kena Tolak Mentah-Mentah”- Syed Saddiq Tak Dapat Bantu Rakyat Di Muar?

Jika sebelum ini tular isu enam sukarelawan parti MUDA di tahan dan di siasat pihak kuasa, kini giliran Syed Saddiq pula menjadi perhatian bila mana permohonan Ahli Parlimen Muar ini untuk beri bantuan kepada mangsa banjir di Muar di tolak.

Berikutan itu, Syed Saddiq bersuara menerusi rakaman video yang di kongsikan di laman Twitter nya. Ahli Parlimen Muar ini menganggap tindakan kerajaan menolak permohonannya untuk bantu rakyat di kawasan sendiri, adalah sangat tidak munasabah dan bersifat dua darjat.

Saya Ahli Parlimen Muar, Muar kawasan saya, saya mohon untuk bantu kawasan saya, tapi akhirnya ditolak!

Parti lain semua dapat turun bantu, saya tak dapat turun.

It won’t drag me down. Saya akan cuba segala cara nak bantu orang Muar. pic.twitter.com/jr33RjuFqo

— Syed Saddiq (@SyedSaddiq) January 14, 2022

“Saya Ahli Parlimen Muar, Muar kawasan saya, saya mohon untuk bantu kawasan saya tapi akhirnya ditolak!

Ini tak kan jatuhkan saya. Saya akan cuba segala cara nak bantu orang Muar.” Ciapnya

Ciapan Ahli Parlimen Muar itu mendapat perhatian warganet dan rata-rata ramai berkongsi pandangan masing-masing terhadap ketidakadilan yang di lalui Syed Saddiq.

“Mereka takutkan kamu dan apa yang kamu mampu lakukan YB. Tak mengapa. Buat ikut prosedur menunjukkan kamu seorang yang sesuai. Saya doakan usaha YB dipermudahkan.”

“Ini penindasan. Seluruh Malaysia patut protes perkara ini.”

“Saja nak buat kamu dan MUDA susah.. Saya lihat boleh hulur bantuan bersama tentera persendirian. Tak ada isu.”

“Saja lah dia orang tak bagi.. Baru lepas tu akan ada lah makcik-makcik akan bising tanya “mana MP tak turun tolong???”….” Ciap mereka


Pereka Fesyen Tempatan, Rico Rinaldi Mahu Bayar Denda Pencuri Duit Tabung Masjid?

Masih tular isu remaja mencuri duit tabung masjid yang dimandikan seperti jenazah, kini dijatuhkan hukuman penjara selama 10 hari dan di denda sebanyak RM4,000 menarik perhatian orang ramai termasuklah pereka fesyen terkenal Rico Rinaldi.

Melihat denda yang harus di bayar oleh remaja yang daif itu, membuatkan ramai rakyat Malaysia ingin mengutip wang sumbangan bagi membantu bayarkan denda berkenaan.

Selain rakyat biasa, pereka fesyen terkenal Rico Rinaldi juga menyatakan hasratnya ingin membantu remaja tersebut melunaskan denda RM4,000 tersebut.

“Hi @bernamaofficial saya nak bayarkan denda RM4000 tu, bantu saya.” komennya

Melihat komen pereka fesyen tersebut, orang ramai meluahkan rasa syukur kerana Rico tersebut sudi membantu remaja malang tersebut dan menitip doa agar pereka fesyen berbakat itu dimurahkan rezeki.

“@thericorinaldi Semoga semakin murah rezeki Rico”

“@thericorinaldi Moga di murahkan rezeki. Bukan curi untuk saja-saja tu. Bagi dia peluang kerjaya sekali. Bantu dia”

“@thericorinaldi Semoga Rico dikurniakan rezeki yang tidak putus seperti air zamzam dan dipermudahkan segala tiap urusan. Amin”

“@thericorinaldi Semoga murah rezeki abang Rico dan dipermudahkan segalanya apa yang abang buat.. Amin” komen mereka

Semoga urusan Rico untuk bantu remaja tersebut dipermudahkan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Erra Fazira Akui Selesa Menerima Watak Untuk Filem Seram

Anda peminat filem seram? Jika ya, bersedialah untuk menonton filem seram di Malaysia, Rumah. Dibintangi oleh pelakon popular, Erra Fazira, filem Rumah berkisarkan seorang ibu tunggal yang cuba memberikan keselesaan dan keselamatan untuk anak perempuannya.

Diterbitkan oleh Mojo Projects Sdn Bhd dan diarahkan oleh mendiang Kay (FDAM), Rumah dilakonkan oleh Erra sebagai Maya, ibu tunggal kelas pertengahan yang bekerja keras untuk anaknya Bella, pelakon kanak-kanak yang memenangi anugerah, Puteri Balqis.

Di sebalik cabaran yang mereka hadapi dalam hidup, Erra berazam untuk memberikan yang terbaik untuk anak perempuannya dan terus mencari rumah untuk diri mereka sendiri. Bintang veteran, Mak Jah, memegang watak sebagai ibu mertua Maya yang mengawasi Bella.

Pencarian membawa mereka ke rumah teres lot tengah di bawah harga pasaran yang mereka beli tanpa berfikir panjang dan seramnya bermula.

“Saya sangat tertarik dengan jalan cerita Rumah kerana tema pemerkasaan wanita. Saya seorang penyokong hak wanita dan saya memang suka memainkan watak sebagai Maya walaupun menghadapi cabarannya, dia berazam untuk terus kuatkan dirinya sendiri,” kata Erra atau nama penuh, Fazira Wan Chek.

Rumah menyentuh budaya popular dan mempunyai detik-detik menyayat hati tentang pemerkasaan wanita, pembasmian kemiskinan dan pembinaan sahsiah.

“Saya tidak pernah sangka saya akan mengeluarkan dua filem seram dalam masa yang singkat. Saya tidak pernah ‘explore’ filem seram sebelum ini kerana saya tidak gemar menontonnya. Tetapi sekarang, sejak saya terima dua filem ini, saya berasa cukup selesa dengan genre ini,” katanya.

Erra turut gembira apabila mengetahui yang muzik digubah dan dirakam di luar negara, begitu juga dengan kesan khas visual digital filem ini. Skor muzik asal Rumah digubah dan dirakam menggunakan 50 ahli orkestra dari Bulgaria, oleh komposer tempatan, Rekha Raveenderen dari Digital Tones Sdn Bhd yang pernah memenangi anugerah platinum berganda.

“Muzik Rumah ini sangat ‘advanced’, kontemporari tetapi menggunakan kaedah tradisional iaitu orkestra. Ia memberikan filem ini rasa dan suasana yang begitu berbeza,” kata Erra.

Sepanjang proses penggambaran, pelbagai kejadian aneh berlaku termasuk kematian mengejut pengarah filem, Kay pada usia 44 tahun sahaja. Kay adalah ahli aktif Persatuan Pengarah Filem Malaysia. Pengarah itu juga menjadi pelakon untuk filem keduanya, Mama & Macha. Beliau juga terkenal dengan karyanya
di Homestay: Permainan Maut.

“Wabak COVID-19 telah menghentikan banyak proses kami untuk mengeluarkan filem ini,” kata ketua pengawai eksekutif (CEO) Mojo Projects Sdn Bhd, Ratna Kumar Nadarajan (RK).

“Kami ada pertimbangkan platform alternatif. Tetapi kami tahu jauh di lubuk hati yang filem ini adalah filem untuk pawagam dan kami menunggu. Kami bersyukur dapat mengeluarkannya sekarang,” katanya.

Filem Rumah yang turut dibintangi oleh Asward Naslim, Sofea Shaheerah, Shyrim dan Mashanum akan ditayangkan di pawagam seluruh negara pada 24 Februari tahun ini.


Aishah Kini Bergelar Datuk, Antara Senarai Penerima Darjah Kebesaran N. Sembilan

Penyanyi legenda Aishah atau nama sebenarnya Wan Aishah Wan Ariffin  antara senarai 410 penerima Darjah Kebesaran, Pingat dan Bintang sempena Hari Keputeraan Ke-74 Yang di-Pertuan Besar Negeri Sembilan, Tuanku Muhriz Ibni Almarhum Tuanku Munawir, hari ini.

Juara Gegar Vaganza musim ke-empat itu menerima kurniaan Darjah Setia Bakti Negeri Sembilan (DBNS) yang turut membawa gelaran Datuk.

Menurut tinjauan kami di Instagram rasmi Aishah sendiri, anak kelahiran Jelebu, Negeri Sembilan ini belum mengumumkan berita ini kepada peminatnya. Namun di IG storiesnya, beliau berkongsi ucapan tahniah dari pereka fesyen terkenal Calvin Thoo.

“Tahniah Kak Aishah, saya gembira untuk anda”- tulis Calvin di akaun instagram peribadinya.

Dipetik dari Utusan, Setiausaha Kerajaan Negeri Sembilan, Datuk Dr. Razali Ab. Malik dalam sidang akhbar di Wisma Negeri dekat sini semalam yang dijalankan secara dalam talian berkata, istiadat Pengurniaan Darjah Kebesaran, Bintang dan Pingat Sempena Hari Keputeraan Ke-74 Yang di-Pertuan Besar Negeri Sembilan Darul Khusus, Tuanku Muhriz Ibni Almarhum Tuanku Munawir hari ini adakan diadakan secara tiga sesi bermula 14 Januari.

Istiadat pengurniaan darjah kebesaran Negeri Sembilan akan berlangsung di Balairung Seri, Istana Besar Seri Menanti di Kuala Pilah hari ini bagi sesi pertama, sesi kedua pada 22 Januari dan sesi ketiga pada 27 Januari.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mas Khan Jana Pendapatan 10K Dalam Masa 6 Jam?

Baru – baru ini Mas Hidzhir Khan bin Mas Fadzillah Khan atau lebih dikenali sebagai Mas Khan ada berkongsikan satu ‘posting’ di Instagram miliknya berkenaan dengan kakayaan yang dimilikinya pada tahun ini.

Mas Khan yang lahir pada 10 April 1994 berkongsikan kekayaan yang dimilikinya pada usia 28 tahun. Dalam perkongsian tersebut dia menyatakan pulangan wang yang diperolehinya dalam masa 6 jam sebanyak $10,000.00 apabila menyertai ilmu perdagangan.

Bukan itu sahaja, dia yang terkenal menerusi watak Inspektor Kamal dalam drama Gerak Khas turut berpesan kepada pengikutnya untuk mula belajar melabur untuk diri sendiri dahulu.

Jadi moral cerita, jika anda tidak boleh melabur dalam diri anda, anda tidak boleh memenangi permainan yang lebih besar

A post shared by VIP FOREX CARTEL 👑 (@forexcartelmy)

Perkongsian tersebut telah mendapat pelbagai reaksi netizen. Ramai yang kagum dengan apa yang telah dimiliki oleh Mas Khan dan ada juga yang memuji mengenai usahanya selama ini. Sekadar makluman,  sebelum ini terlihat Mas Khan berkongsikan kepada umum di Instagram Forexcartelmy mengenai pelaburan yang disertainya.


Video Menteri Ambil Dos Ke-4 Vaksin Tular, Fendy Bakry Harap Orang Ramai Waspada

Tular di media sosial mengenai satu video yang mamaparkan senarai dos yang telah diambil oleh Menteri Kesihatan iaitu Khairy Jamaluddin Abu Bakar atau lebih dikenali sebagai KJ.

Menurut perkongsian Iesya Toh, dalam video tersebut menunjukkan menteri kesihatan yang masih belum lengkap mengambil dos penggalak dan terdapat di dalam senarai dos ke empat yang masih belum di ambil oleh menteri tersebut.

A post shared by Iesya_Toh 2 (@iesyatoh2)

Perkongsian tersebut telah mendapat perhatian orang ramai termasuklah golongan para selebriti. Salah satunya ialah komen dari pelakon Fendy Bakry. Dalam komen tersebut, Fendy menjelaskan bahawa dirinya bukanlah antivaksin, tetapi mengharapkan supaya orang ramai lebih berwasapada dengan program imunisasi ini.

Kebanyakkan dari golongan netizen mempersoalkan kembali mengenai status vaksin yang telah diambil Menteri Kesihatan itu. Ada yang meluahkan rasa kecewa dan ada juga mengharapkan penjelasan yang jujur dari KJ.

Sehingga harini, Menteri Kesihatan, KJ masih belum mengeluarkan sebarang kenyataan dan maklum balas mengenai video yang tular tersbut.


Datuk Dedah Beli Dadah Bukan Ubat, Fizz Fairuz Harap Orang Ramai Selidik Dulu Kes Remaja Dimandi Macam Jenazah

Sebelum ini seorang remaja yang videonya tular kerana dimandikan seperti ‘jenazah’ akibat cuba mencuri tabung masjid menjadi kecoh di media sosial.

Berdasarkan fakta kes, pada hari kejadian pengadu yang juga siak di masjid itu pergi ke masjid dan mendapati tabung masjid tiada.

Dari rakaman kamera litar tertutup (CCTV) seorang lelaki merosakkan tabung masjid sebelum mengheret dan menyembunyikan tabung itu di dalam bilik mandi jenazah.

Pada asalnya, remaja itu menjelaskan berbuat demikian kerana mahu membeli ubat buat datuknya yang berusia 70 dan menghidap penyakit kencing manis.

Namun Datuk kepada remaja tersebut mendedahkan bahawa tujuan kecurian tersebut berlaku bukanlah untuk membeli ubat, malah duit yang dicuri tersebut akan digunakan untuk membeli dadah.

Dato’ Fizz Fairuz dalam perkongsiannya di Instagram telah memesan kepada orang ramai untuk siasat dahulu sesuatu kes sebelum menjatuhkan hukuman kepada seseorang.

A post shared by Dfizzfairuz 🇲🇾 (@fizzfairuzofficial)

Terkini, Majistret Nik Mohd. Fadli Nik Azlan menjatuhkan hukuman terhadap Daniel Iskandar, 19, selepas tertuduh mengaku bersalah atas pertuduhan yang dikenakan terhadapnya.

Remaja tersebut dipenjara 10 hari dan didenda RM4,000 oleh Mahkamah Majistret Selayang kerana cuba mencuri tabung masjid.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hebat! Aliff Syukri Puji kemampuan Sajat Ketika Menjadi Rakyat Australia

Baru baru ini Nur Sajat Kamaruzzaman atau dikenali sebagai Sajat telah berkongsikan satu komunikasi antara dia dan juga pihak BMW Australia.

Dalam perkongsian tersebut, Sajat menunjukkan satu gambar komunikasi bersama pihak BMW berkaitan pembelian kereta baharunya. Sajat turut bersyukur dan berterima kasih kepada BMW Australia di atas pembelian tersebut.

A post shared by Nursajat (@nursajatkamaruzzaman)

Dalam ruangan komen Sajat, ramai netizen yang mengucapkan tahniah dan memuji kemampuannya untuk membeli kereta tersebut walaupun baru saja menetap di Australia.

Bukan itu saja, ada juga yang turut berbangga dengan apa yang dicapai oleh Sajat.

Bukan sahaja netizen, rakan perniagaanya Dato Aliff Syukri turut merasa bangga terhadp kejayaan Sajat. Baginya, apa yang dikongsikan oleh Sajat merupakan tindakan yang hebat.

Sebelum ini Sajat ada berkongsikan perkembangan terkini perniagaannya di negara luar. Sajat yang kini berda di Australia telah berkongsikan kepada umum mengenai kejayaannya dalam menjalankan perniagaannya di sana.


“Dia Perlu Ingat Dia Berada Dalam Negara Islam”-PU Syed Tegur Jasmine Suraya Isu Adegan Ranjang

Pendakwah bebas terkenal, Pencetus Ummah (PU) Syed Mohd Bakri atau lebih dikenali sebagai PU Syed tampil mempersoalkan agensi penapisan filem yang tidak membendung budaya yang melanggar syariat dan menegur aktres terkenal, Jasmine Suraya Chin berhubung isu adegan ranjang yang dilakonkan dalam drama bersiri Villa Kristal.

Menerusi posting di Instagram, PU Syed turut mempersoal peranan agensi dan jabatan agama yang terlibat dalam penapisan drama dan filem di Malaysia.

“Di mana peranan agensi-agensi yang melibatkan penapisan drama dan filem di Malaysia. Apakah fungsi jabatan agama dalam membendung budaya melanggar syariat ini! Atau ianya gagal dihidu dari awal.”-Soal PU Syed

Tambahnya lagi, PU Syed memberitahu bahawa walaupun drama tersebut tidak ditayangkan di televisyen. Namun, ianya mudah diakses dan menjadi salah satu punca drama-drama mengarut akan terus direka dan dilakonkan.

“Sutaradara rakus mencari syariat Allah. Para artis sanggup menerima watak sebegini walau apa agama yang anda anuti sekalipun.

Walaupun cerita ini tidak ditayangkan di tv arus perdana. Namun ianya mudah diakses bahkan menjadi salah satu punca drama-drama mengarut seumpama ini akan terus menerus direka dan dilakonkan.”-PU Syed

Selain itu, PU Syed turut memberi teguran terhadap aktres terkenal, Jasmine Suraya Chin mengenai isu adegan ranjang yang dilakonkan dalam drama tersebut bahawa dia harus sedar dia sedang berada dalam negara Islam walaupun dia seorang beragama Kristian.

“Artis ini walaupun dia seorang Kristian, dia perlu ingat, dia berada dalam negara Islam…Manakala pengarah dan seluruh krew juga perlu tahu batas- batas dan norma sosial yang lebih bertanggungjawab kepada anak bangsa. “-PU Syed

A post shared by SYED MOHD BAKRI SYED ISHAK (@pusyed_official)

Di akhir hantarannya di Instagram, PU Syed menitipkan harapan kepada pihak terlibat untuk menggarap cerita-cerita yang lebih memberikan nilai-nilai positif dan bukan kepada sensasi serta kedurjanaan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Itu Fitnah!”-Normala Samsudin Beri Penjelasan Selepas Dituduh Tidak Mempedulikan Ibu Di Kampung

Bekas personaliti televisyen, Puan Sri Normala Samsudin tampil memberi penjelasan selepas dia dituduh oleh netizen bahawa dia dikatakan tidak mempedulikan ibunya yang tinggal di kampung.

Menerusi posting di Instagram, bekas personaliti televisyen ini akui bahawa dia tidak dapat tidur malam selepas mendapat komen-komen yang ‘tajam’ dari netizen di media sosial.

“Hati saya tersentuh, tidak tidur malam kerana ada komen tajam dari netizen. Ramai komen neutral, namun hanya 3-4 orang yang komen tajam, sinikal dan dangkal. Saya sentiasa bersangka baik walaupun sakit.”-Normala Samsuddin

Tambahnya lagi, dia turut menjelaskan bahawa ibunya tidak suka tinggal di bandar dan lebih selesa untuk melakukan ibadah dengan suasana kampung.

“Saya tidak pernah tinggalkan ibu di kampung dan saya duduk di bandar, kerana itu kampung keturunan mak dan nenek moyang saya. Pilihan emak untuk hidup bahagia di kampung. Pilihan emak untuk hidup bahagia di kampung.

Pilihan emak juga kita kena hormati kerana dia selesa dengan ayam itik dan segala ternakannya, dia bahagia sunyi di kampung beramal ibadah. Emak saya benci bandar apatah lagi sibuk kota hiruk pikuk”-Normala Samsuddin

Selain itu, isteri kepada Tan Sri Azmi Khalid ini turut menyifatkan tuduhan netizen sebagai satu fitnah dan akui rasa sedih dengan tuduhan yang dilemparkan padanya.

“Jadi, soal saya tidak peduli emak saya itu fitnah!. Sedih dan pahit sekali salah satu tuduhan netizen ini.

Di akhir penjelasannya, Normala Samsudin memberitahu bahawa dia tidak memerlukan likes, atau followers kerana menyedari dirinya bukanlah dari kalangan ‘orang berniaga’, influencer dan selebriti.

A post shared by Normala Samsudin (@normalasamsudinofficial)


“Ini Adalah Satu Keaiban”-Francisca Peter Sedih Lihat Atlet Paralimpik Jual Sarung Tisu Untuk Sara Hidup

Berita tular mengenai bekas atlet paralimpik renang, Koh Lee Peng yang terpaksa menjual sarung tisu untuk menyara hidup mendapat reaksi dari pelbagai pihak termasuklah penyanyi popular era-90, Francisca Peter yang menganggap perkara yang berlaku sangat menyedihkan bagi ahli sukan.

Menerusi laman Twitter, pelantun Sekadar Di Pingggiran ini memberitahu bahawa berita yang tular itu sangat menyedihkan terhadap wanita dan para ahli sukan.

“Ini sungguh menyedihkan dan paling tidak baik terhadap ahli sukan dan wanita.”-Francisca Peter

Tambahnya lagi, dia turut memberitahu bahawa para atlet seharusnya dilayan dengan penuh hormat dan diberikan lebih banyak faedah dan keistimewaan.

“Ini adalah satu keaiban. Mereka seharusnya dilayan dengan penuh hormat dan diberikan lebih banyak faedah dan keistimewaan.”-Francisca Peter

Tinjauan Murai di ruangan komen mendapati rata-rata netizen turut meluahkan rasa sedih terhadap apa yang berlaku terhadap bekas atlet tersebut.

“Sedih untuk membaca mengenai ini. Berharap ada kuasa yang membuka mata dan telinga untuk membantu.”

“Saya tidak percaya ini benar-benar berlaku dalam negara kita. Saya sangat sedih dan malu mengenai hal ini.”

“Sebenarnya, mereka sepatutnya mempunyai perancangan untuk menyokong atlet kelainan upaya ini kerana mereka terdedah terdedah kepada bahaya berbanding dengan atlet biasa. DEan anda tahu, jika orang kelainan upaya lain, mereka mungkin telah mempelajari kemahiran yang lain sewaktu latihan atlet.”

Baru-baru ini, seorang warganet di Twitter yang dikenali sebagai @fxwxb menceritakan bahawa dia terserempak dengan seorang bekas perenang paralimpik Orang Kelainan Upaya (OKU), Koh Lee Peng yang menjual sarung tisu di Bukit Bintang untuk menyara hidup.

Sekadar info, Koh Lee Peng pernah mengharumkan nama negara di peringkat sukan paralimpik antarabangsa. Dalam tempoh lima tahun bermula tahun 2001 hingga 2005, beliau pernah meraih tujuh pingat emas dan tiga pingat perak untuk negara.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Aku Ingat Fizo Ni Bagus Orangnya”- Netizen Tegur Fizo Omar Pakai Seluar Pendek Ketika Bercuti

Pelakon, Fizo Omar telah menjadi bualan netizen apabila dia dikatakan tidak menutup aurat sewaktu bercuti bersama keluarganya di LEGOLAND, Johor baru-baru ini.

Menerusi posting di Instagram, Fizo dilihat hanya memakai seluar pendek yang menampakkan lututnya, yang merupakan sebahagian daripada aurat bagi lelaki.

“Mendepositkan masa berharga saya bersama keluarga di @legolandmalaysia. Senyuman di wajah mereka adalah salah satu keuntungan saya.”-Fizo Omar.

Tinjauan Murai.My di ruangan komen posting berkenaan mendapati, rata-rata netizen mempersoalkan tindakan pelakon berkenaan yang memakai seluar pendek. Malah, ada yang berpendapat pelakon ini seperti sudah berubah.

“First time tengok Fizo pakai seluar atas lutut. Sebelum-sebelum ni tak pernah pun. Terkejut buka Ig.”

“Sweet sangat tapi abg joe lutut tu spoil”

“Aiyoo, aku ingat Fizo ni bagus orangnya..Rupanya aurat lelaki perempuan pun dia tak reti. Orang Kelantan pun ramai tak faham rupanya. Semoga diberi hidayah.”

Sehingga kini, pelakon drama Rindu Awak Separuh Nyawa itu tidak memberikan sebarang kenyataan berhubungan teguran netizen yang dilemparkan terhadapnya..


Luna Maya Mahu Bercinta Semula Dengan Ariel NOAH?

Luna Maya mendedahkan dia kemungkinan boleh kembali ke pelukan bekas kekasihnya. Perkara ini diungkap ketika wanita cantik ini berbual dengan Venna Melinda. Jika Ariel NOAH jodohnya, dia juga mengakui akan menerimanya.

“Saya tidak pernah mengetahui jodoh saya. Saya tidak pernah mahu mengatakan tidak. Mustahil,” kata Luna Maya yang dipetik dari saluran YouTube Venna Melinda.

Beberapa ketika dahulu, Luna telah mengakui bahawa adalah mustahil untuk kembali kepada Ariel. Bagaimanapun, Luna mengakui kenyataan itu terungkap kerana dia beremosi.

“Mungkin saya pernah cakap, saya tak pernah nak bersama Ariel lagi, mungkin masa tu saya tengah marah,” jelas Luna.

Bagi Luna, masa lalu harus menjadi pengajaran untuk masa kini. Dia juga mendakwa telah berdamai dengan hatinya dan juga dengan Ariel.

“Jadi saya marah dia, berdendam dalam hati, saya fikir itu penyakit hati yang saya tidak mahu bawa. Saya harus tinggalkan itu semua, berbaik dengan diri sendiri, berbaik dengan dia,” jelas Luna.

Luna dan Ariel tidak lagi rapat dan telah menjalani kehidupan mereka sendiri. Kedua-duanya bersetuju untuk menjalinkan hubungan baik walaupun sudah tidak bersama.

“Kita belum lagi ada gerakan itu (kembali dekat),” akhiri Luna Maya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


FDAM Sasar Lahirkan 10 Pengarah Muda Setahun

Persatuan Pengarah Filem Malaysia (FDAM) menyasar untuk melahirkan sekurang-kurangnya sepuluh pengarah dari kalangan ahli amaturnya setiap tahun melalui projek penerbitan filem kos rendah.

Presiden FDAM, Dr. Ahmad Ibrahim berkata sasaran itu sudah mula berhasilapabila kumpulan pertama generasi pengarah muda FDAM berjaya dilahirkan hasil Program Pemantapan Ahli Amatur sepanjang tahun lalu.

“Bermula pada penghujung tahun 2019 dengan empat orang ahli pertama, kinijumlah ahli amatur FDAM telah mencapai hampir 300 orang dari seluruh negara. Mereka terdiri daripada pelbagai latar belakang kerjaya seperti pensyarah, peguam, peniaga, penerbit, pelakon serta siswazah yang baru bergraduat.

“Sungguhpun mereka tiada pengalaman dalam pengarahan filem, mereka telah menunjukkan daya usaha untuk menimba ilmu dan kemahiran daripada pengarah senior,” katanya pada majlis Pelepasan Tren Barisan Kru dan Pelakon Misteri Hutan Tok Kepak (MHTK) di Stesen Keretapi Kuala Lumpur hari ini.

Sebanyak 30 anggota kru penerbitan dan pelakon termasuk Ahmad Ibrahim, Dato’ Zulkeflie M. Osman (Timbalan Presiden FDAM) dan Dato’ Tuan Asmawi Tuan Umar (Ali Kehormat FDAM) menaiki koc khas tajaan Keretapi Tanah Melayu Bhd (KTMB) ke lokasi penggambaran di Kedah.

Turut hadir pada majlis pelepasan tren itu ialah Ketua Pegawai Eksekutif (KPE) FINAS Prof. Dr. Md. Nasir Ibrahim, Ahli Perbadanan FINAS Dato’ Prof. Dr. A. Razak Mohaideen, Ahli Majlis Penasihat FDAM, Datin Paduka Shuhaimi Baba dan KPE KTMB Mohd. Rani Hisham Samsudin.

Sementara itu, Mohd. Rani Hisham berkata penajaan KTMB dalam projek itu adalah sebagai sumbangan syarikat tersebut terhadap pembangunan industri perfileman negara.

“Kami harap melalui penglibatan kami, perkhidmatan KTM dapat didedahkandengan lebih meluas kepada masyarakat. Matlamat kami ialah menjadikan KTM sebagai sistem pengangkutan pilihan utama rakyat negara ini,” katanya.

Filem MHTK tulisan Dilla Hussein diterbitkan bersama oleh FDAM dan K. Titanium Pictures Sdn Bhd.

Diarahkan oleh Khairul Azizi, Rayyan Danish dan Asrul Nizam di bawah pengawasan Dato’ Zulkeflie M. Osman sebagai mentor, filem itu akan menjalani penggambaran di Kedah mulai hari ini hingga 1 Feb.

Filem genre moden purba itu turut dibintangi oleh pelakon veteran Aman Shah, Zed Zaidi, Yank Kassim dan Wan Nor Azlin.


‘Seluruh Malaysia Berterima Kasih Atas Pengorbananmu’ – Lee Chong Wei Kenang Ucapan Ismail Sabri

Muat naik terkini bekas jaguh sukan badminton negara, Datuk Lee Chong Wei di Instagram nya menarik perhatian orang ramai terutama peminat atlet itu sendiri.

Chong Wei berkongsi momen kekalahannya di Olimpik Beijing pada tahun 2008 di tangan pemain dari China, Lin Dan membuatkan bekas jaguh sukan negara pada waktu itu mempersoalkan kebolehan dirinya sendiri kerana mengalami kekalahan yang teruk.

Bekas atlet ini juga mendedahkan waktu itu, dirinya menerima panggilan dari Perdana Menteri Datuk Seri Ismail Sabri Yaakob yang waktu itu adalah Menteri Sukan Negara. Menurut Chong Wei pesanan serta dorongan diucapkan Ismail waktu itu menaikkan semangat dirinya.

“Ramai tanya bagaimana Chong Wei dapat tahan menghadapi bertubi-tubi kekalahan di pentas akhir temasya dunia. Jawapan mutlak Chong Wei, “Dorongan segala lapisan masyarakat.”

Di Olimpik 2008 Beijing, di tanah Lin Dan.. Final. Saya kalah teruk 21-8, 21-12. Pernah masa tu disoal sendiri. “Mungkinlah ini nasib gua.” “Mampukah Chong Wei terus berbakti kepada Malaysia?”

“Namun apabila panji dinaikkan semasa sesi pemberian pingat, Chong Wei merenung Jalur Gemilang yang sekadar menemani bendera China. “Biar saya cuba. Selagi mampu, Chong Wei akan terus cuba.. Cuba untuk menaikkan bendera Malaysia satu tahap atas lagi” ulasan dalaman Chong Wei saat tu.

Sekembali ke dressing room, selepas berbual ngan keluarga tersayang. Coach menghulurkan handsetnya “Chong Wei, ambil call ni.”

“Thank you Chong Wei. Jangan putus asa. Seluruh Malaysia berterima kasih atas pengorbananmu dan don’t give up”. Ia panggilan dan pesanan daripada Menteri Sukan masa tu, Datuk Seri Ismail Sabri.

Dorongan sebegitu amatlah penting kepada atlet-atlet Malaysia” Tulisnya

Dalam perkongsian itu, Chong Wei juga menitipkan ucapan istimewa buat Perdana Menteri yang menyambut ulang tahun kelahiran yang ke-62 semalam dengan pesanan yang bermakna.

“Hari ini, Chong Wei ingin mengucapkan Selamat Hari Jadi kepada Datuk Seri @ismailsabri60 . Happy Birthday, Datuk Seri Ismail Sabri.

Anda merupakan seorang leader yang amat disanjungi Chong Wei. Semoga Malaysia akan kembali maju, padu dan masyuk atas kepimpinan anda.” Tulisnya lagi

Melihat ucapan bekas atlet negara itu, Perdana Menteri dan menantunya Datuk Jovian Mandagie memberi ucapan diruangan komen posting tersebut.

“Thank you very much brother” komen Perdana Menteri

“Very good brother Chong Wei” komen Jovian

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Suki Low Sebak, Mohon Maaf Kepada Peminat

Peserta Gegar Vaganza 8 (GV8) Suki Low, akui tidak dapat membuat persembahan dengan begitu baik ketika mendendangkan lagu Tanpa Kekasihku nyanyian asal Agnez Mo.

Menurut Suki, bait lirik lagu tersebut serta emosi yang bermain difikiran ketika itu sedikit sebanyak telah mengganggu konsentrasinya. Malah, dedah pemilik nama sebenar Low Sook Yee ini, ia bermula sejak sesi latihan.

“Saya akui pemilihan lagu dan minggu ini agak sukar terutamanya lagu kedua kerana ia begitu berat dan beremosi. Setiap kali latihan pun saya akan tersedu. Saya dah cuba banyak kali dan banyak kali juga saya menangis” dedah Suki

Tambah Suki, dia tidak berniat untuk menghampakan peminat kerana begitu optimis sejak masuk ke dalam program realiti ini untuk membuat persembahan yang terbaik.

“Persembahan saya ketika di separuh akhir sangat beremosi kerana liriknya menggambarkan perasaan saya kehilangan seseorang yang sangat rapat dengan saya.Sebenarnya minggu ini ia seperti roller coaster untuk membuat persiapan persembahan dan saya boleh katakan tidak semuanya lancar.

“ Saya minta maaf kerana telah mengecewakan anda semua. Sudah tentu saya tidak mahu ia terjadi. Kalau ada salah dan silap sudah tentu saya yang bersalah sebab saya merupakan seorang individu yang inginkan terbaik kepada persembahan saya. Saya harap saya dapat lakukan yang terbaik masa peringkat akhir nanti” kata Suki lagi

Kongsi Suki, lagu tersebut telah mengingatkannya kepada seorang insan yang begitu bermakna buat dirinya dan keluarga hinggakan terdapat beberapa aksi persembahan berlaku secara spontan, termasuk melutut ketika di pengakhirannya. Bagaimanapun, Suki memohon maaf kerana tidak dapat mendedahkan insan tersebut atas faktor peribadi.

“Aksi saya melutut itu bukan di dalam perancangan saya kerana saya patut berdiri sepanjang masa. Tetapi itu terjadi ikhlas dari hati saya dan saya berdoa untuk seseorang yang telah meninggalkan saya dan keluarga saya. Saya berharap dia akan menemui ketenangan disana dan berharap untuk bertemu dengannya suatu hari nanti.

“Saya minta maaf saya tidak dapat mendedahkan siapa individu tersebut kerana ia terlalu berat untuk kedua ibubapa saya tetapi dia amat rapat dengan keluarga kami” luah Suki sebak

Namun begitu, ketika ditanya apakah yang akan dirindui apabila GV8 bakal melabuhkan tirainya, Suki menambah persembahan bersama-sama rakan peserta serta keriuhan sorakan peminat antara kenangan yang akan terus tersemat di dalam sanubarinya,

“Keluarga GV8 ini juga antara sebab saya sebak. Sebelum ini bila ada peserta yang tersingkir, kami semua terasa seperti kosong. Tetapi itu adalah normal dan merupakan adat pertandingan.

“Yang paling penting saya harap selepas pertandingan ini kami akan terus saling berhubung. Semuanya berlalu dengan pantas. Saya sebenarnya jenis yang suka duduk di rumah jadi selepas ini saya akan merindui untuk ke PICC, buat persembahan di atas pentas yang sangat besar dan menyeronokkan, rakan-rakan serta media yang ramai macam ini” katanya menutup bicara

Suki ditemui Murai.my di Pusat Konvensyen Antarabangsa Putrajaya (PICC) pada malam Ahad. Selain Suki, lima finalis lain yang akan turut mara ke peringkat akhir adalah Aweera, Aliff Aziz, Azan Scan dan Adibah Noor.


Idolakan Senario, Tiro Mahu Tampil Dengan Sitkom Bersama Rakan-Rakan

Selepas dinobatkan sebagai juara Maharaja Lawak Mega 2021, kumpulan Tiro meluahkan hasrat untuk tampil dengan sitkom mereka sendiri sekaligus terus memarnai arena lawak tanah air.

Berazam ingin meneruskan legasi kumpulan pelawak terkenal Senario,Tiro yang terdiri daripada Sharif, Syaiful dan Danial Zaini kini sedang berusaha dan merancang untuk memulakan sitkom seumpama itu untuk menghiburkan peminat-peminat menerusi lawak jenaka mereka.

“Kami memang ada beberapa perancangan terutamanya untuk mempunyai sitcom sendiri bagi menghiburkan peminat lawak di negara ini.

“Kita pernah mempunyai beberapa sitcom yang sangat menarik sebelum ini dan kami sepakat untuk menghidupkan kembali rancangan seperti itu,” katanya kepada Murai.my

Dalam pada itu, Sharif berkata sitkom tersebut juga tidak terhad kepada kemunculan mereka kerana rakan-rakan pelawak yang lain akan turut diundang untuk pembabitan bersama.

Danial yang bersetuju dengan perkara ini meluahkan rasa gembira kerana Tiro terus mendapat sokongan peminat selepas kejayaan yang dikecapi sebelum ini. Katanya, melalui sitkom kesemua mereka akan dapat menghasilkan lebih banyak karya daripada kumpulan dan sesuai menjadi hiburan tontonan seisi keluarga. Malah, mereka turut mempunyai perancangan untuk merakamkan single sulung kumpulan berkenaan.

“Idea rakam lagu ini tercetus bila kami buat muzikal komedi, jadi kami juga teringat momen lagu-lagu etnik yang pernah dirakam oleh senior kami seperti Senario.

“Jadi kami rancang untuk merakamkan lagu dengan konsep sama dengan elemen joget untuk peminat kami,” katanya

Ketika ditanya mengenai hayat kumpulan Zero yang dianggotai trio adik-beradik iaitu Sharif, Syaiful dan Atu, ia masih aktif namun akui Sharif, permintaan kini lebih kepada Zero.

“Zero masih ada dan tetap akan bersama. Zero dan Tiro akan berjalan seiring. Sebab masing-masing ada kekuatan.

“Dalam Tiro kami memang mahu Danial memainkan peranan utama dengan gandingan saya dan Melati (Syaiful) serta kami memilih lawak meniru gaya dan suara,”jelas Sharif

Bagi Danial pula, dia menyifatkan tidak ada isu ganti sesiapa namun masing-masing mempunyai cara dan pendekatan tersendiri. Malah, tidak mustahil sekiranya Tiro dan Zero akan bergandingan dalam satu persembahan kelak.

Tiro ditemui Murai.my di majlis kesyukuran dan penghargaan buat peminat yang diajurkan oleh kumpulan itu di Restoran Empangan Udang Galah di sini pada Jumaat. Bagaimanapun, Syaiful tidak dapat turut serta berikutan mempunyai urusan yang tidak dapat dielakkan. Selain peminat, majlis tersebut turut dihadiri rakan-rakan selebriti dan media yang diadakan dalam norma baharu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Bukanlah Alim Sangat”-Shahrulezad Jawab Teguran Kononnya Konten Media Sosial Tak Selari

Pengarah dan penerbit Radius One Production, Shahrulezad Mohameddin tampil memberi penjelasan selepas mendapat teguran dan kecaman mengenai konten nya di media sosial yang tidak selari dengan imej yang ditunjukkan di luar.

Menerusi posting di Instagram, Shahrulezad memberitahu bahawa dia tidak melenting dengan teguran dan kecaman yang dilemparkan padanya dan sedar diri merupakan figura awam yang dikenali ramai.

“Abam sebenarnya tak melenting dengan teguran dan kecaman itu. Dah tua kot. Cuma abam banyak berfikir sebenarnya. Kenapa ya diorang berfikiran sebegitu? Dan baru abam sedar yang suka atau tidak abam dah pun menjadi public figure.

Apa yang abam cakap akan menjadi contoh atau tauladan pada semua. Mereka cuma mahukan yang elok elok sahaja dari ‘idola’ mereka. Tapi bila ada yang mula merasakan imej abam tak selari dengan apa yang abam kongsikan mereka mula rasa kecewa.”-Shahrulezad

Tambahnya lagi, dia akui bahawa dirinya bukanlah seorang yang baik atau terlalu alim dan tampil memohon maaf jika terdapat pihak yang masih keliru dengan posting nya di media sosial.

“Secara jujurnya abam ni bukanlah baik atau alim sangat. Masih lagi dalam proses pembaikan diri yang sangat perlahan. So kalau ada yang keliru dengan posting posting ‘dakwah’ abam tu dengan diri abam sebenarnya secara jujur abam minta maaf kalau ada yang merasa sedikit frust sekiranya abam tak seperti apa yang mereka sangkakan.”

A post shared by shahrulezad mohameddin (@budakijat)

Walaubagaimanapun, pengarah dan penerbit ini memberitahu bahawa dia tidak menyalahkan pihak terlibat kerana memahami sikap segelintir pihak yang suka menilai dari luaran dan merasa terganggu dengan kekeliruan tersebut.


“Hidup Jangan Rasa Bebas Sangat”- Disuruh Lakukan Ujian DNA, Ryzal Ibrahim Bakal Saman Netizen?

Pasangan Youtuber terkenal, Ryzal Ibrahim dan Maryam tampil mengambil tindakan mendedahkan laman Instagram seorang netizen yang menuduh bayi perempuan yang baru dilahirkan Maryam bukanlah anak Ryzal.

Menerusi Insta Stories, Ryzal dilihat memuatnaik screenshot komen seorang netizen yang dikenali sebagai @gabspat420 yang meminta Ryzal untuk melakukan ujian paterniti (ujian DNA) kerana bayi perempuan tersebut yang berusia tiga bulan itu tidak serupa dengan wajah Ryzal.

“Rasanya anda memerlukan ujian paterniti (ujian DNA). Bayi itu kelihatan tidak serupa seperti anda”-Komen Netizen

Ryzal kemudian tampil memberikan amaran kepada netizen tersebut untuk menjaga percakapan jika tidak mahu dimasukkan ke penjara.

“Anak saya buat apa nak DNA. Hidup ni jangan rasa bebas sangat. Jaga mulut kalau takut tak nak masuk dalam.”Tegas Ryzal

Tambahnya lagi, Ryzal turut “beri peluang” kepada netizen tersebut yang mahukan populariti dengan mendedahkan laman Instagram netizen yang melemparkan fitnah bahawa bayi yang dilahirkan Maryam bukanlah anaknya.

“Dia nak popular, kita bagi peluang. Dia fitnah anak saya perlu buat DNA atau dalam erti kata lain anak orang lain bukan anak saya.

Tak perlu sembunyi nama, kami dapat URL profile sudah cukup untuk jejak lokasi. Sorok muka nama. Inilah pondan pengecut sebenar.”-Ryzal Ibrahim

Di akhir pendedahannya, Ryzal turut menyifatkan netizen tersebut sebagai “pondan pengecut” kerana menyembunyikan wajah dan nama sebenar di media sosial.

Moga netizen tersebut mendapat hukuman setimpal. Memandai je tuduh tu bukan anak dia..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Skirt ‘Toing Toing’ Siti Nordiana Curi Perhatian Peminat

Tular mengenai skirt unik yang dipakai penyanyi veteran tanah air, Siti Nordiana dalam program Battle MeleTOP pada minggu lalu membuatkan orang ramai masih mengingatinya sehingga hari ini.

Tambah menarik, apabila Siti Nordiana juga memuatnaik video rakaman dalam rancangan tersebut dengan menggayakan skirt yang mencuri perhatian orang ramai itu di Instagram nya bersama kapsyen ringkas.

A post shared by Siti Nordiana Alias (@sitinordiana)

“Ni lah skirt toing toing yang korang suka tu kan. Comel betul kak lina joget sekali” tulisnya

Melihat video yang dikongsikan Siti Nordiana, ramai peminatnya membanjiri ruangan komen dengan pelbagai komen-komen yang menarik dan mencuit hati.

“Sorry Mader kita orang tergelak besar tengok skirt tu menari. Mader sentiasa comel la”

“Yang penting skirt tu mengikut irama dan tarian pemakainya.. Comel je”

“Alahai, siapa lah pereka dia. Kiut skirt macam dalam cerita Disney”

“Comel masa toing toing tu teringat kartun Teletubies tapi kak Nana comel banyak lagi haha”

“Hahahaha betul lah, toing toing lah skirt tu”

Memang comel dan unik betul skirt Siti Nordiana!


Ruhainies Titip Pesanan Pada Laman Automotif Isu Harga Kenderaan Yang Dihadiahkan Kepada Abang Viva

Pelakon drama Cukup Derita Itu, Ruhainies tampil persoal sebuah laman web automotif tempatan berhubung isu harga kenderaan pacuan empat roda (4 x 4) yang dihadiahkan oleh usahawan kosmetik yang dikenali sebagai Sha Hassan kepada ‘Abang Viva’ atau nama sebenarnya Azwan Omar.

Menerusi Insta Stories, Ruhainies mempersoalkan laman web automotif yang dikenali sebagai PANDAILAJU.COM untuk meletakkan nilai harga sebenar kenderaan tersebut dan jangan menipu para pelanggan.

“Page PANDU LAJU ni salesman ke? Jika ya, anda patut tahu harga sebenar. Macam mana boleh pandai-pandai letak harga kat situ RM79890 sedangkan kereta tu harga 100k ++?

Get the facts right. Jangan tipu pelanggan. Dan tolong jangan ambil kesempatan.”-Ruhainies

Tambahnya lagi, Ruhainies mendedahkan bahawa dia turut berada bersama usahawan kosmetik itu dari hari pertama merancang untuk membelikan kenderaan itu kepada abang viva sehinggalah penghantaran kenderaan itu ke Melaka.

Saya berada bersamanya sejak hari pertama dia rancang nak beli kereta tu untuk abang viva, proses pembelian kereta itu, dan sampai deliver kereta tu ke Melaka.”-Dedah Ruhainies

Di akhir penjelasannya, Ruhainies turut menitipkan harapan agar tiada pihak yang berniat untuk mengambil kesempatan ke atas kebaikan usahawan kosmetik itu.

A post shared by SHALICIOUS® (@shahasan22)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Peguam Sahkan Nabila Huda Bakal Berdepan Dengan Saman Fitnah

Pelakon dan pengacara terkenal tanah air, Nabila Huda bakal berdepan tindakan undang-undang dalam masa terdekat ini.

Hal ini timbul susulan dakwaan kenyataan berbaur fitnah yang dibuat selebriti tersebut melalui aplikasi media sosial Instagram dan Twitter, terhadap seorang aktivitis tempatan yang menghulurkan bantuan kepada mangsa banjir di Sungai Lui, Hulu Langat.

Aktivis tempatan yang dikenali sebagai Fatimah Zaharah Rahim melantik peguam Nurul Hafidzah Hassan, Zeti Zulkifli dan Datuk Wan Azmir Wan Majid dari firma guaman NHA Advocates & Solicitors bagi meneliti tindakan yang sesuai diambil ke atas pelakon tersebut.

“Berdasarkan dakwaan berita palsu, fitnah dan tuduhan yang dilemparkan ke atas anak guam, kami akan kaji tindakan undang-undang yang akan diambil terhadap Nabila Huda,” ujar peguam Nurul Hafidzah

Menurut peguam, Nabila Huda didakwa sengaja menyalahgunakan kemudahan aplikasi tersebut dan menyebabkan ramai berasa benci terhadap aktivis tempatan itu sehingga membawa kecaman setelah kenyataan yang dimuat naik pelakon tersebut dikongsikan semula oleh orang ramai.

Peguam Nurul Hafidzah turut memaklumkan, anak guamnya itu bertegas mengatakan apa yang dinyatakan oleh pelakon tersebut adalah tidak benar kerana ia boleh menyebabkan kedudukan mereka yang bekerja dalam industri hiburan diprejudiskan.

Untuk rekod, undang-undang fitnah di Malaysia terbahagi kepada tuntutan sivil dan tuntutan jenayah. Akta Fitnah 1957 mengawal selia tuntutan fitnah di bawah undang-undang sivil yang memberi remedi pampasan atau ganti rugi melalui Akta Undang-Undang Sivil 1976.

Manakala tuntutan jenayah meliputi Seksyen 499 hingga 502 Kanun Keseksaan yang membawa penalti penjara atau denda.


“Maaf Tak Dapat Nak Jawab & ‘Reply’ Semua”-Azhan Rani Kongsi Keadaannya Akibat Kemalangan Jalan Raya

Pelakon popular, Azhan Rani berkongsi keadaan terkininya selepas terlibat dengan kemalangan jalan raya membabitkan motosikal dalam satu kejadian yang berlaku pada baru-baru ini.

Menerusi posting di Instagram, Azhan menitipkan rasa syukur apabila diberi peluang untuk terus bernafas dan menceritakan keadaan tulang scapula nya pecah akibat kemalangan.

“Sykur atas izin Allah untuk diri ini terus bernafas. Doktor kata tulang scapula aku pecah tapi 2 insan hebat ni jadi tulang belakang aku untuk terus berdiri.”-Azhan Rani

A post shared by Azhan Rani (@azhan_rani)

Pelakon drama siri Nur ini turut menitipkan ucapan kepada individu yang tampil membantunya pada hari kejadian yang berlaku pada 17 Januari 2022 baru-baru ini.

“Buat bro Muhammad Firdaus dan sesiapa sahaja yang banntu saya pada hari kejadian 17 Januari 2022 sekitar jam 12.30 tengah hari di Jalan Templer Park menghala Kuala Lumpur. Semoga Allah merahmati kalian. Terima kasih atas jasa baik anda.

Buat 2 orang abang lori yang berdiri tu. Terima kasih kerana berjaya hentikan lori dan tak langgar saya.”-Azhan Rani

Tambahnya lagi, Azhan Rani turut menitipkan pesanan kepada 2 individu yang berbual di atas jalan sambil menunggang motosikal dan secara tiba-tiba memasuki laluannya untuk menunggang motosikal dengan cara yang betul dan tidak membahayakan orang lain.

“Buat 2 orang adik yang naik motor kapcai tengah bersembang tak pandang depan lepas tu tiba-tiba masuk lane saya nak buat u-turn, semoga korang tak apa-apa. Maaf abang tinggikan suara kat korang dalam ambulance haritu.

Mohon jangan bawa motor macam tu lagi. Kita sama-sama syukur Allah bagi peluang kita hidup. Maaf juga buat motor awak hancur.”-Pesan Azhan

Sama-sama kita doakan agar Azhan Rani diberikan kesembuhan dengan cepat..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Suka Atau Tidak Manusia Adalah Pengemis’ – Firdaus Wong

Muat naik pendakwah bebas terkenal tanah air, Firdaus Wong menarik perhatian ramai dengan memberi analogi manusia sebagai pengemis di akaun Instagram nya.

Pendakwah ini menjelaskan sebenarnya bahawa secara sedar atau tidak, manusia merupakan pengemis. Analogi yang diberikan ini dalam kapsyen muat naik tersebut, memberi makna dan mesej yang tersendiri.

“Sedar atau tidak, semua manusia adalah pengemis. Ya betul, PENGEMIS.

Bagi yang berniaga akan mengemis untuk projek dan jualan dari pelanggan. Bagi yang bekerja akan mengemis untuk mendapatkan kerja, kenaikan pangkat serta gaji. Manakala ahli politik akan mengemis untuk undi dan sokongan.

Bagi yang sentiasa jiwang, mereka sentiasa mengemis kasih sayang dan cinta dari manusia lain.

Namun bagi seorang manusia yang menyedari dirinya adalah hamba kepada Penciptanya, maka dia akan mengemis kasih sayang dan rahmat dari Ar-Rahman, mengemis rezeki dari Ar-Razaq dan mengemis kuasa dari Al-Aziz.

Suka atau tidak, manusia adalah pengemis. Bezanya ialah kita ingin mengemis dari makhluk atau mengemis dari Pencipta Makhluk?” Tulisnya


Athisha Khan Dah Bertunang, Sosialit Dan Netizen Ucap Tahniah!

Personaliti media sosial dan YouTuber, Athisha Khan selamat menjadi tunangan orang semalam 19 Januari 2022 (Rabu). Berita ini dikongsikan oleh Athisha melalui akaun media sosialnya di Instagram, dan juga perkongsian video Vlog di saluran YouTube nya.

Majlis tunang yang diadakan serba ringkas tapi meriah di kediaman keluarganya, dan dihadiri dengan sanak saudara dan rakan terdekat Athisha. Personaliti media sosial ini juga meluahkan rasa gembira dan syukurnya di Instagram dengan kapsyen ringkas.

A post shared by Athisha Khan (@athishakhan)

Alhamdulillah terima kasih atas segala yang Engkau berikan kepada ku, Ya Allah” tulisnya

Perkongsian berita gembira ini mendapat banyak ucapan dan doa daripada golongan sosialit, selebriti dan juga orang ramai di media sosial Athisha.


“Takut Tak Boleh Keluaq TV Ka”-Rita Rudaini Persoal Mufti Perlis Saran KKM Tangguh Pemberian Dos Penggalak

Pelakon, Rita Rudaini tampil mempersoalkan kenyataan yang diberikan oleh Mufti Perlis, Datuk Dr Mohd Asri Zainul Abidin yang menyarankan Kementerian Kesihatan Malaysia (KKM) untuk menangguhkan pemberian dos penggalak kerana bimbang akan mempunyai kesan yang serius terhadap kesihatan.

Menerusi Insta Stories, Rita mempersoalkan kenyataan Mufti Perlis itu yang dahulunya memberitahu bahawa vaksin itu ditugaskan untuk melindungi.

“Aikk dulu kata vaksin melindungi. Sejak bangkit dari koma ni macam kena kutey (cubit) dari tuhan. Belum kena tampar lagi..”- sindir Rita

Tambah Rita lagi, dia memberitahu bahawa suatu ketika dahulu dia suka mendengar dan melihat penerangan dari video Dr Asri yang bercakap mengenai perihal vaksin.

“Btw syok dengar dan tengok video dulu dia dok angkat vaksin.. Taku tak boleh keluar tv ka”-Soal Rita

Dipetik dari laporan Harian Metro,Dr Asri menyarankan KKM untuk menangguhkan pemberian dos penggalak atau dos ketiga vaksin Covid-19 kerana dibimbangi mempunyai kesan yang serius terhadap kesihatan.

“Saya ingin mencadangkan supaya KKM menangguhkan pemberian dos ketiga sehingga dikeluarkan dengan jelas siapa yang tidak wajar mengambil dos ketiga ini kerana dibimbangi kesan yang serius.

Saya tidak menafikan peranan vaksin sebelum ini yang sudah mengurangkan risiko Covid-19, tapi saya bercakap apa yang sedang dialami oleh ramai pada dos yang ketiga ini.”-Kata Mufti Perlis pada Harian Metro

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Sepol Lelaki Baik Nurul”- Nurulhidayah Kongsi Dialog Arwah Madu Yang Menyentuh Hati!

Aktivis  Datuk Nurulhidayah Ahmad Zahid berkongsi antara ungkapan yang begitu bermakna diberikan oleh madunya, Allahyarhamah Datin Bahazaniriah sehingga membuatkan dia berjanji dengan dirinya sendiri untuk tidak menyakiti hati insan istimewa tersebut.

Menurut Nurulhidayah, arwah madunya membenarkan suaminya berkahwin sekali lagi kerana Allahyarhamah yakin suaminya tidak akan mensia-siakan kehidupannya dan anak-anak mereka.

“Antara dialog Allahyarhamah kakak madu saya yang membuatkan saya berjanji dengan diri saya tak akan menyakiti dia..

“Nurul, akak terlalu sayang pada Sepol dan yakin dia tidak pernah menipu akak. Bila dia bagitau nak nikah dengan Nurul, akak terus izinkan sebab akak yakin dia tak akan sia-siakan hidup akak dan anak-anak. Sepol lelaki baik Nurul.”- kongsi Nurulhidayah

Tambahnya lagi, dia tahu hati arwah telah terluka kerana mengizinkan suaminya untuk berkahwin kali kedua.Lantaran itu, dia telah berazam untuk menyantuni arwah dengan kesabaran dan kasih sayang sehingga akhir hayat arwah madunya.

“Kerana terlalu sayang pada suami dan yakin akan kasih sayang suaminya, dia mengizinkan. Walaupun saya tahu dia terluka.

Lalu saya berazam untuk menyantuni arwah dengan kesabaran dan kasih sayang sehingga akhir hayatnya..”- kongsinya lagi

Sekadar info, madu kepada Datuk Nurulhidayah Ahmad Zahid iaitu Datin Bahazanariah Baharudin telah menghembuskan nafas terakhir pada pukul 4.16 pagi di sebuah hospital swasta di Damansara akibat kanser payu dara pada 5 November 2020.


Zarina Anjoulie Dedah Pendapatannya Sebagai ‘Influencer’ Lebih Lumayan Berbanding Pelakon

Selebriti dan usahawan, Zarina Anjoulie tampil berkongsi perkembangan terbaharu mengenai dirinya selepas dikatakan sudah lama tidak menerima tawaran berlakon daripada mana-mana produksi.

Menerusi posting di Instagram, Zarina mendedahkan bahawa pendapatannya sebagai pengamal media sosial lebih lumayan berbanding dirinya bergelar seorang pelakon.

“Anju dah lama tak berlakon dah takde job ke takde offer sebab kontoversi. Sentiasa ada je offer berlakon tu ada tapi kalau kerja saya sekarang sebagai influencer jauh lebih berganda dan boleh santai.”- dedah Zarina

Tambah Zarina lagi, dia akui berasa rindu untuk berlakon namun tidak sanggup untuk menjalani penggambaran seperti dahulu.

“Gaji shooting seminggu aku boleh buat dalam 2 hari review kat rumah buat apa aku nak susah payah gi shooting sampai pagi buta tinggalkan anak just for some chump change.

Umur aku dah 35 confirm-confirm la aku kejar duit dulu glamour kemudian. Do i miss acting? Yes..tapi tak sanggup lagi nak gi shooting macam zaman dulu”-katanya

Di akhir penjelasannya, Zarina atau lebih dikenali sebagai Anju memberitahu  dia turut mendapat pelbagai tawaran untuk berlakon namun terpaksa menolaknya kerana bayaran yang diberi tidak berbaloi selain lokasi penggambaran  dijalankan di luar kawasan.


Biar Betul! Cincin Pertunangan Megan Fox Direka Untuk Terluka Jika Ditanggalkan

Penyanyi dan rapper Amerika, Machine Gun Kelly membuat pendedahan disebalik cincin pertunangannya dengan pelakon dan model terkenal, Megan Fox.

Dipetik dari laporan Vogue, Machine Gun Kelly menceritakan bahawa cincin tunang yang dihasilkan buat tunangnya itu sebenarnya merupakan duri yang menyakitkan sekiranya ia ditanggalkan.

“Jadi jika dia cuba menanggalkannya, ia menyakitkan. Cinta itu adalah kesakitan!”- dedah Machine Gun Kelly

A post shared by the Blonde Don (@machinegunkelly)

Tambahnya lagi, dia turut menjelaskan konsep cincin Megan itu mempunyai ciri yang menarik kerana ia boleh dipisahkan menjadi dua bentuk cincin.

“Konsepnya ialah cincin itu boleh terpisah untuk membuat dua cincin. Apabila ia bersama, ia dipegang oleh magnet.

Jadi anda dapat lihat bagaimana ia terkunci dan membentuk hati yang tidak jelas.”-kongsinya lagi

Menurut pemilik jenama barang kemas Camilla Seretti, Sahar Manley telah memberi anggaran cincin pertunangan Megan mungkin bernilai lebih daripada 300,000 USD kerana setiap batu permata 7 karat itu bernilai hampir 500,000 USD.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


6 Fakta Menarik ‘Mall’ Terbaru LaLaport BBCC, Dulu Merupakan Tapak Penjara Pudu

Generasi sekarang mungkin tidak tahu Bukit Bintang City Centre (BBC) atau kini berdiri megah pusat membeli-belah terbaru LaLaport BBCC sebenarnya dahulu adalah tapak Penjara Pudu yang amat dikenali suatu kita dahulu.

A post shared by Murai MY (@muraimalaysia)

Kini LaLaport BBCC baru sahaja mula beroperasi pada 20 Januari2022, Mitsui Shopping Park LaLaport BUKITBINTANG CITY CENTRE (“LaLaport BBCC”) merupakan fasiliti luar negara yang pertama di Asia Tenggara oleh Mitsui Fudosan Co., Ltd. (“Mitsui Fudosan”). Jom lihat 7 fakta menarik tentang LaLaport BBCC.

LaLaport BBCC adalah pusat beli-belah gaya hidup yang berasal dari Jepun. Ia mewujudkan suasana interaksi yang damai dan santai menerusigabungan fasiliti komersial, pejabat, kediaman, hotel dan lain-lain kemudahan.

Pusat itu juga turut menampilkan kepelbagaian jenama dengan nama-nama yang terkemuka di Jepun turut membuat kemunculan sulung di Malaysia. Dianggarkan 400 kedai dengan pelbagai penyewa optimum akan dibuka secara berperingkat dengan pembukaan pada Januari 2022 dan dimeriahkan lagi dengan barisan jenama terkenal dari Jepun yang menyaksikan kehadiran julung kali di Malaysia.

LaLaport BBCC akan membawakan jenama terkenal dari Jepun seperti NITORI, Nojima dan JONETZ oleh DON DONKI. Selain itu, Star Child, sebuah sekolah taska yang menggabungkan penjagaan kanak-kanak dan pendidikan intelektual gaya Jepun, akan membuka kemudahan pertamanya di Malaysia di sini di LaLaport.

Bertemakan konsep rekaan “Modern Simplicity” dan “Japanese Flavour”, LaLaport BBCC mempunyai gaya penampilan yang sesuai dengan lokasi di pusat bandar, ditambah dengan keistimewaan tona rekaan dalaman.

LaLaport BBCC juga menawarkan pengalaman makanan yang tidak pernah dilihat sebelum ini di pusat membeli-belah seperti kedai pertama atau kedai utama di Malaysia, seperti kedai yang disenaraikan sebelum ini oleh Michelin, tempat makan yang berkonsep baharu oleh chef terkenal – tawaran yang unik dan menarik dari Shin’Labo, Marta’s Kitchen,Buena Brasa Gastro pub,DONQ/Mini One, MATCHA EIGHT, YAKINIKU SIZZLE oleh YAKINIQUEST dan banyak lagi. Pengunjung juga akan dapat menikmati citarasa restoran tempatan yang
telah menempah nama di Malaysia.

Pengunjung juga boleh menikmati pengalaman yang menyeronokkan dan bersantai di LaLaport BBCC dengan banyak ruang acara disediakan seperti “Central Rooftop Garden” dengan keluasan sebesar 1,700 meter persegi yang dikelilingi oleh kehijauan dan pokok-pokok. Pusat beli-belah ini juga mempunyai ruang acara unik yang terletak di tengah-tengah Gourmet Street – “WOW PLAZA”, dan tarikan di pintu masuk utama yang menampilkan pelbagai bentuk pencahayaan seiring dengan acara bermusim – “Grand Step”.

Lebih menarik, LaLaport BBCC ini  mengekalkan pintu masuk Penjara Pudu yang masih berdiri megah. Tapak penjara ini seluas 8.9 hektar itu pernah di kelilingi lukisan mural sepanjang 384 meter dan tinggi 4.5 meter terpanjang di dunia, indah pada setiap inci tembok.


Suami Heliza Helmi Dedah Rakan Anjur ‘Majlis Resepsi’ Sebagai Hadiah Perkahwinan

Muat naik ahli perniagaan, Datuk Seri Mahadi yang merupakan suami kepada aktivis dan selebriti terkenal Heliza Helmi tarik perhatian orang ramai di akaun Instagram nya.

Menerusi perkongsian suami Heliza di Instagram, ahli perniagaan ini meluahkan rasa terkejut menerima majlis resepsi sebagai hadiah perkahwinan buat dirinya dan isteri.

Mahadi menjelaskan rakan baiknya Mohamed Aswan yang berpangkat Dato’ menganjurkan majlis resepsi di The Light Hotel, Penang untuk dirinya dan Heliza sebagai hadiah perkahwinan.

Malah rakan baik isterinya, Mila Jirin juga memberi hadiah yang serupa dan bakal menganjurkan majlis resepsi bersama Bizmillah Wedding Centre pada hari Sabtu ini 22 Januari 2022.

“MasyaAllah tabarakAllah.. 2 minggu lalu bila sahabat syaa Dato’ @d1.aswan cakap dia nak beri hadiah perkahwinan, ingatkan nak bagi apa ka ghupanya nak hadiahkan ‘Majlis Resepsi’ untuk kami di The Light Hotel, Penang.. Terkezut juga dengan cara orang beri hadiah ni.

Apa pun Jazakumullah Khayran Katsiran untuk sahabat saya ni, semoga  Allah mengembalikan rezeki padanya dengan lebih lagi. Asbab majlis boleh menyantuni keluarga-keluarga, guru-guru dan sahabat-sahabat juga menyantuni anak yatim bersama-sama dalam majlis di sekitar utagha..

Wifey pun dapat hadiah dari @mila_jirin hari Sabtu ni berupa ‘Majlis Resepsi’ juga di Grand @bizmilla_wedding_centre .. MasyaAllah..

Doakan kami dan kami semua supaya sentiasa di dalam rahmat dan redha Allah sentiasa, may Allah grant us Jannatul Firdaus InsyaAllah..” Tulisnya

Bertuah Datuk Seri Mahadi dan Heliza dapat hadiah kahwin macam ni kan, bak kata orang rezeki pengantin baru!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Disaman Tapi Saya Tak Tahu” – Nabila Huda Terkilan Tidak Diberitahu Kena Saman

Pelakon dan pengacara terkenal, Nabila Huda meluahkan rasa terkilan setelah mendapat tahu secara tidak rasmi dirinya telah disaman oleh sebuah pihak berikutan menuduh seorang aktivis wanita ‘mengambil’ bantuan mangsa banjir baru-baru ini.

Menerusi ruangan komen hantaran mengenai dirinya di akaun Instagram sebuah portal hiburan, Nabila berkata dia terkejut mengenai perihal tersebut kerana hanya mengetahuinya setelah dimaklumkan oleh pengikutnya.

Mempersoalkan tindakan pihak yang menyamannya, Nabila berkata mereka boleh menghubungi dirinya ataupun bapa yang juga merupakan lagenda rock tanah air, Amy Search sebelum berkongsi kepada pihak media mahupun umum.

“Mereka boleh terus hubungi saya, dm dekat Instagram ke, cari nombor ke. Kalau Nabila Huda hilang, amy search..? Kena peguam bagi statement dekat mstar? Why she cari you guys dulu? Just imagine, saya di saman, tapi saya tak tahu. Saya tahu dari followers yang tengah tengok live saya. Macam mana keadaan ni. Confuse kejap” komen Nabila

Balasnya lagi, sehingga komen tersebut ditulis dia tidak menerima sebarang surat ataupun dihubungi mengenai isu saman itu.

“You guys tahu my number kan? but asal i tak tahu langsung pasal statement ni? If yes, kenapa i tak dapat surat apa-apa? Kalau saya kena saman, kenapa dorang pergi dekat mstar dulu bagitahu? Kenapa dorang tak contact saya eh?” katanya lagi

Terdahulu, pihak Murai.my turut menerima sebuah kenyataan media daripada pihak peguam seorang aktivis wanita yang dituduh oleh pelakon itu kerana tidak berlaku amanah dan mengambil bantuan yang telah diletakkan di pusat pemindahan sementara mangsa banjir di Sungai Lui, Hulu Langat.

Aktivis tempatan yang dikenali sebagai Fatimah Zaharah Rahim melantik peguam Nurul Hafidzah Hassan, Zeti Zulkifli dan Datuk Wan Azmir Wan Majid dari firma guaman NHA Advocates & Solicitors bagi meneliti tindakan yang sesuai diambil ke atas Nabila.

Menurut peguam, Nabila didakwa sengaja menyalahgunakan kemudahan aplikasi tersebut dan menyebabkan ramai berasa benci terhadap aktivis tempatan itu sehingga membawa kecaman setelah kenyataan yang dimuat naik pelakon tersebut dikongsikan semula oleh orang ramai.

Peguam Nurul Hafidzah turut memaklumkan, anak guamnya itu bertegas mengatakan apa yang dinyatakan oleh pelakon tersebut adalah tidak benar kerana ia boleh menyebabkan kedudukan mereka yang bekerja dalam industri hiburan diprejudiskan.


“Syukur Alhamdulillah”-Mira Filzah Sahkan Hamil Cahaya Mata Sulung

Teka-teki peminat mengenai pelakon dan pengacara ini dikatakan ‘berbadan dua’ ternyata benar apabila Mira Filzah mendedahkan dirinya kini sedang hamil.

Berita gembira itu dikongsi oleh Mira menerusi akaun Instagram miliknya dan menitipkan rasa syukur bahawa usia kandungannya itu bakal memasuki trimester ketiga tidak lama lagi.

“Syukur Alhamdulillah, segala puji bagi Allah pemilik seluruh alam, perkhabaran diterima pada tahun lepas yang kami akan menimang cahaya mata sulung kami. Insha’Allah, usia kandungan akan memasuki trimester ketiga tidak lama lagi”- tulis Mira

Berita tersebut ternyata mengejutkan peminatnya termasuklah selebriti tempatan. Manakala ruangan komen entri berkenaan juga mula dihujani dengan ucapan tahniah dan doa buat ibu yang bakal menimang cahaya mata sulung ini.

Sekadar info, Mira dan suaminya, Wan Emir Astar Wan Mohamad Khairil Anuar telah mendirikan rumah tangga pada tahun 2021 di sebuah pusat konvensyen di Bukit Kiara. Perkahwinan mereka juga turut dianggap sebagai Wedding of The Year kerana nama pasangan ini trending di laman Twitter dan ditonton oleh hampir 2 juta penonton yang menyaksikan majlis pernikahan mereka.


Terus Relevan! Aznil Nawawi Kini Jadi Duta Nakada

Populariti dan kewibawaan Datuk Aznil Nawawi sebagai seorang selebriti yang verstail sememangnya tidak boleh disangkal lagi. Manakan tidak, dengan pengalamannya di dalam industri berpuluh tahun ditambah pula dengan memenangi pelbagai anugerah membuatkannya terus relevan meskipun bakal menginjak usia 60 tahun pada November depan.

Lantaran itu, figura ini terus menjadi pilihan kebanyakan jenama terkenal dalam dan luar negara untuk mempromosikan produk mereka sebagai duta. Terbaru, Aznil atau lebih mesra disapa sebagai Pak Nil telah dilantik menjadi duta kelengkapan dapur dan barang elektrik jenama Nakada.

Dalam sebuah kenyataan, Aznil dipilih sebagai duta jenama berkenaan kerana mempunyai pakej yang lengkap selain berperwatakan ceria dan gemar memasak sesuai dengan Nakada.

“Kami mempunyai sebab konkrit memilihnya sebagai duta. Beliau mempunyai imej yang sihat, ceria, peramah, suka memasak, menjaga kesihatan dan tubuh badan.

“Lalu minat dan dedikasinya itu bertepatan dengan produk yang syarikat kami pasarkan. Dia masih kekal relevan memikat hati ramai orang dalam bidang tugas dilakukan. Hatinya juga sangat murni kerana sentiasa mahu membantu mereka yang memerlukan.

“Lihat saja ketika era pandemik COVID-19 sejak dua tahun lalu dan musibah banjir, beliau antara yang tak betah duduk diam. Sebaliknya mahu membantu dengan menggunakan populariti dan kelebihan yang ada,” kata Datuk Yap Kok Siang selaku Pengarah Urusan.

Dalam perkembangan lain, bercakap mengenai dirinya Aznil berkata dia selesa dan sudah terbiasa dengan kehidupan sebagai seorang bapa tunggal meskipun sudah lebih 25 tahun ‘memegang gelaran’ tersebut.

Menurut pengacara kesayangan ramai ini, dia tidak lagi menjadikan soal jodoh sebagai keutamaan untuk dipertimbangkan. Lebih utama baginya kini adalah untuk meneruskan kehidupan dan survival yang dimulakan sejak lebih tiga dekad lalu dengan meletakkan kerja seni dan tanggungjawabnya kepada masyarakat.

Tidak terkecuali, semestinya keutamaan memikul tanggungjawab sebagai bapa kepada tiga anaknya, Fildza Haifa 32, Fariq Haizen, 27 dan Firdaus Hariz,13. Seperti yang diketahui ramai antara asbab Aznil jarang berkongsi perihal keluarga adalah kerana prinsipnya yang memilih untuk menjaga privasi anak-anak.

“Anak saya pun tak pernah tanya fasal jodoh. Mereka pun tahu dan selalu nampak papa (diri saya) asyik sibuk tak habis habis.

“Anak sulung saya sendiri pun jenis wanita bekerjaya. Soal kahwin bukan keutamaan.

“Namun hubungan mereka dengan mama (bekas isteri) terus terjalin baik biarpun duduk dengan saya,” kata Aznil

‘Resipi’ nya untuk mendidik anak-anak, menggunakan pendekatan yang sama seperti ibu bapa lain, menghormati orang tua serta harus membuat keputusan dengan bijak.

“Saya didik mereka untuk hormat orang tua. Saya juga ajar mereka untuk sentiasa kena pandai buat keputusan sendiri dengan betul.

“Saya dan mereka pun hidup dalam era yang berbeza. Ada benda yang mereka tempuhi, saya tidak lalui. Begitulah sebaliknya.

“Paling utama dalam setiap langkah mereka, saya selalu ingatkan untuk fikir panjang dulu sebelum membuat keputusan atau bertindak,” katanya lagi

Sekadar info, Aznil turut diiktiraf oleh Malaysia Book of Records  sebagai Pengacara Paling Lama Berkhidmat di Malaysia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Mak Kau Yang Menipu!” – Diva AA Nafi ‘Propa’ Masuk ICU

Pengacara sensasi Azwan Hj Ali atau lebih dikenali sebagai Diva AA menolak dakwaan kononnya hanya berlakon semata-mata apabila dikejarkan ke unit rawatan rapi(ICU) di sebuah hospital swasta baru-baru ini.

Menurut Diva AA, dia sememangnya dimasukkan ke hospital berikutan mengalami keracunan makanan yang kronik sehingga terpaksa dimasukkan ke ICU. Berkongsi dengan lebih lanjut, Diva AA berkata dia diminta untuk berada di pusat perubatan tersebut untuk beberapa hari.

Namun, dia meminta kebenaran pihak hospital untuk keluar lebih awal kerana mempunyai komitmen kerja di Johor Bahru.

“Malam itu,saya beli burger di tepi jalan kerana malas nak pandu lalu yang beratur panjang di sebuah restoran makanan segera.

“Ini mungkin pengajaran buat orang ramai juga untuk lebih berhati-hati membeli makanan di jalanan. Tahun lepas pun saya dah kena tapi tak serik juga. Kesalahan saya sebab masa dapat itu saya terus makan di dalam kereta. Sepatutnya, balik dulu dan periksa ada cacing atau sebagainya tapi ini makan terus sebab lapar.

“Bercakap pasal ICU, saya hanya berkongsi foto tangan saya menerima drip air selain memaklumkan saya keracunan makanan dan tulis kapsyen jangan risau. Tak ada apa-apa pun sebab saya masuk pukul 5.30 pagi dan pukul 7.50 pagi saya cakap dekat doktor saya nak keluar hospital. Doktor pun terkejut dan dia cakap tak boleh sebab saya harus ditempatkan di wad untuk rawatan lanjut. Tetapi saya cakap dekat dia kembali tak boleh sebab saya ada program di Johor Bahru” kata Diva AA kepada Murai.my

Mengenai tohmahan netizen yang melampau, Diva AA akui rasa terkilan sehingga ada yang mendoakan serta beranggapan dia telah meninggal dunia selepas tular berita mengenainya.

“Mak kau yang menipu! Itu semua jangan layan sebab itu semua yang tidak suka saya. Yang suka saya semua okay saja. Tak sangka sebab ada yang cakap ‘Ingatkan masuk ICU dah mati’. Saya seorang individu yang sering dikecam. Pernah dengar orang masuk ICU sejam saja dan lepas itu siap menari dan drive sendiri ke JB?” soal Diva AA

Dalam pada itu, Diva AA turut menitipkan pesanan buat mereka yang tidak menyukainya.

“Saya gigih juga ke JB kerana mereka dah bayar saya untuk program tersebut. Netizen ingatkan saya dah nak mati, tak ke sakit orang yang macam ini? Jadilah orang-orang yang mulia kerana mereka akan doakan seperti supaya cepat sembuh. Saya ada hubungi Fauziah Nawi, dia pun cakap pernah terkena perkara yang sama. Orang itu kalau sakit, bermusuh sekalipun akan ziarah dan doa yang baik-baik” katanya lagi

Diva AA ditemui di sidang media rancangan realiti Mic On! musim kedua di Hard Rock Cafe, disini pada Khamis.

Dalam rancangan itu, Diva AA akan bergandingan bersama pelawak dan penyampai radio, Issey Fazlisham sebagai pengacara. Mic On! akan mula bersiaran secara langsung pada setiap Jumaat bermula 28 Januari 2022 jam 9 malam di Awesome TV (siaran 123 bagi Astro dan 122 bagi MyTV).


Nurulhidayah Teruja Heliza & Suami Hadiahkan Barangan Jenama Mewah

Aktivis Datuk Nurulhidayah Ahmad Zahid berkongsi keterujaannya apabila menerima hadiah berjenama mewah daripada penyanyi, Datin Heliza Helmi dan suaminya Datuk Seri Mahadi Badrul Zaman.

Menerusi posting di Instagram, Nurulhidayah mendedahkan kedua-dua figura itu merupakan pasangan yang jenis tidak berkira dan pemurah lantaran membuatkan mereka sentiasa dimurahkan rezeki.

“Sweet la depa dua ni. Bab hadiah untung sangat la @nurhelizahelmi sebab @mahadibz jenis tak berkira. Dia akan award dan reward mereka yang layak. Dia sangat pemurah. Tu sebab rezeki dia murah.”- dedah Nurulhidayah

Dalam hantaran yang sama, Nurulhidayah berterima kasih dan menunjukkan hadiah cawan berjenama mewah Perancis, Hermès daripada pasangan itu. Menerusi carian Murai.my, harga cawan tersebut dianggarkan bernilai RM500 hingga RM1600 seunit.

“Terima kasih untuk  mug mahal ni. Sayang nak guna. Tak pernah dapat mug  mahal macam ni.

Rezeki ni kita tak jangka. Allah reward kita kadang tu melalui orang baik-baik macam @mahadibz dan zaujahnya.”- katanya

Sekadar info, Heliza telah sah bergelar isteri kepada jutawan perniagaan, Datuk Seri Mahadi Badrul Zaman dalam sebuah majlis akad nikah di Masjid Tuanku Mizan Zainal Abidin, Putrajaya pada 1 Januari 2022. Heliza menerima mas kahwin berupa sebentuk cincin dan senaskhah Al-Quran dan pasangan ini telah diraikan dalam sebuah majlis di sebuah hotel terkemuka .

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Noorkhiriah Kecewa Lihat Kenalan Kembali Buka Tudung

Pelakon, Noorkhiriah menerusi hantaran di Insta Stories berkongsi rasa kecewa apabila melihat seorang wanita yang dikenalinya kembali membuka tudung.

Dalam kenyataannya, meskipun dia tidak seharusnya berasa kecewa kerana bukan dirinya yang menanggung dosa tersebut namun sebagai saudara sesama Islam dia tetapi berasa sedemikian.

“Akak tak perlu rasa frust pun sebenarnya sebab dosa dia bukan akak yang tanggung tapi sebagai saudara sesama Islam akak frust dik..

Akak tak tau kenapa tiap kali sesiapa sahaja yang akak tau @ kenal walau tak rapat, pakai tudung akak jadi happy giler. Tapi bila dapat tau dema buka balik tudung akak jadi frust gilerr.”-luah Noorkhiriah

Tambahnya lagi, dia akui bahawa untuk berubah adalah perkara yang mudah namun sukar untuk terus istiqomah.

“Untuk berubah sangat mudah tetapi untuk istiqomah bukan perkara yang mudah.. Waima akak sendiri pun diuji.

Sapa tak nak pakai baju trend zaman sekarang dengan rambut kepok-kepok. Akak pun nak tapi kita kena lawan nafsu kita sendiri.”- katanya

Pelakon yang popular menerusi drama Nur ini  turut menitipkan pesanan buat kaum Hawa untuk mencari rakan yang mahu belajar bersama-sama  mereka membetulkan diri untuk berubah. Malah, dia turut berpendapat media sosial bukan tempat untuk berlumba mengenai rupa paras seseorang mahupun sebaliknya.

“Dan untuk istiqomah carilah kawan-kawan yang sama-sama nak belajar membetulkan diri. Jika ada masa masuklah kelas. Online sekarang banyak dik.

Pastu yang paling penting media sosial ni bukan tempat untuk berlumba sapa cantik sapa sebaliknya. Semua tipu daya”- katanya lagi


“Susah Sebenarnya Nak Cakap” – Nynaa Harizal Akui Kontroversi Lalu Beri Kesan Pada Keluarga

Pelakon Nynaa Harizal pada tahun lalu menggemparkan industri seni dengan kemelut rumahtangga nya sehingga menjadi bualan ramai.

Bagaimanapun, hubungan bersama suami, Mohamed Fahmi Ilyas kembali bertaut dan kini pasangan itu bahagia menjalani kehidupan bersama. Berkongsi perihal tersebut, Nynaa akui kontroversi lalu telah memberikan pelbagai kesan termasuk hubungan bersama keluarga. Tidak menjelaskan secara terperinci, Nynaa bagaimanapun berkata dia masih berhubung dengan mereka.

“Susah sebenarnya nak cakap, tapi keadaan kami berdua sekarang baik-baik saja.

“Saya masih berhubung dengan keluarga tapi isu itu masih ada kesannya, apapun, saya rasa akhirnya semuanya akan okay. Keluarga pun lama-lama akan baik juga,” katanya

Bagi soal kerjayanya pula, Nynaa berkata buat masa ini dia menolak tawaran berlakon kerana ingin berehat .

“Buat masa sekarang rasanya isu rumah tangga kami tidak memberi kesan kerana saya masih dapat tawaran berlakon, cuma saya tolak dahulu sebab mahu rehat dan menikmati kehidupan,” katanya lagi

Tambah Fahmi pula, dia menafikan sekerasnya mengenai dakwaan kisah rumahtangga mereka yang dikatakan hanya sebuah gimik.

“Kalau kejadian itu gimik, macam-macam lagi cara lain yang saya boleh lakukan. Tapi bila melibatkan hal peribadi, ia memang gila hinggakan saya tak berharap perkara sama berlaku kepada musuh saya,” tegasnya.

Pasangan itu ditemui Murai.my di sidang media program MIC ON! musim kedua di Hard Rock Cafe, Kuala Lumpur pada Khamis.

Terdahulu, kontroversi rumahtangga mereka tercetus setelah Nynaa didakwa telah diculik ahli keluarganya sendiri.Susulan itu, Fahmi membuat laporan polis terhadap tindakan bapa mentuanya dan turut membuka fail tuntutan nusyuz terhadap aktres itu berikutan hampir dua minggu keluar tanpa kebenarannya.

Tidak lama kemudian, Nynaa memfailkan permohonan cerai kepada suaminya di Mahkamah Rendah Syariah, Johor Bahru pada 10 November lalu. Bagaimanapun, hubungan mereka kembali jernih dan memilih untuk tidak berpisah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Penjelasan Irwansyah Mengenai Persediaan Untuk Berpoligami

Pelakon dan penyanyi kacak Indonesia, Irwansyah tampil memberikan penjelasan ketika ditanya adakah dia mempunyai niat untuk berpoligami.

Menerusi video di saluran Youtube MAIA ALEDUL TV, Irwansyah memberitahu  dia tidak mempunyai keinginan tersebut. Ini kerana dia mengetahui akan kesukaran tanggungjawab yang harus dipikul oleh seorang suami yang memiliki lebih dari seorang isteri walaupun dibenarkan dalam Islam.

“Tidak. Satu sahaja sudah berat. Memang poligami tidak dilarang, tetapi selepas itu tanggungjawab kita kepada isterinya. Kalau dia ada sakit hati sedikit atau ada ketidakadilan segala macam itu dosanya besar.

Itu salah satu penghalang kita masuk syurga. Sementara kan kita hidup di dunia  cuma beberapa tahun.”-Jelas Irwansyah

Sementara itu, isteri kepada Irwansyah, Zaskia Sungkar memberitahu dirinya masih belum bersedia untuk bermadau walaupun tidak menolak kemungkinan ia akan berlaku dalam rumah tangganya.

“Mungkin jika iman saya ada di level tinggi, mungkin saya bersedia. Wallahualam, saya bukannya berdoa supaya saya jadi mundur.

Saya mahu satu hari nanti saya benar-benar hidup di dunia itu untuk akhirat, bukan hidup di dunia untuk dunia.”- kongsi Zaskia pula

Sekadar info, Irwansyah dan Zaskia menyambut cahaya mata sulung mereka di sebuah pusat perubatan di Jakarta pada 30 Mac tahun lalu selepas 10 tahun menantikan kehadiran orang baharu dalam keluarga mereka. Untuk rekod, pasangan ini mendirikan rumah tangga pada 15 Januari 2011


Keputusan Jasmine Suraya Potong Rambut & Naikkan Berat Badan Raih Pujian Peminat

Muat naik terkini pelakon jelita, Jasmine Suraya Chin mencuri perhatian ramai rakan artis dan peminatnya di Instagram. Aktres berbakat ini memuatnaik foto penampilan terbaru dirinya dengan potongan rambut pendek dan kelihatan tubuh badan yang agak berisi dari biasa.

Jasmine memaklumkan sebenarnya ini merupakan kali ke-100 dirinya memotong rambut demi menjayakan watak yang dibawa. Malah aktres ini juga mendedahkan bahawa ini juga kali pertama dirnya memotong rambut sependek itu.

Jasmine juga mengatakan selain perlu memotong rambut pendek, aktres berbakat ini perlu menaikkan berat badannya sebanyak 8 kilogram dan kini dirinya berjaya naikkan berat sehingga 5 kilogram.

“Saya tak aktif di media sosial kebelakangan ini kerana rasa lebih baik jauhkan diri seketika dan cuma memerhati.

Nielah kali ke-100 saya potong rambut pendek, tapi nielah kali pertama saya potong rambut saya sependek ini – potongan lelaki atau potongan pixie katanya.

Untuk watak baru saya, Jasmine potong rambut dan saya kena naik berat 8kg. Setakat ni, saya berjaya naik 5kg dan saya dalam perjalanan mencapai target saya 8kg. Itu sebab badan nampak gempal sikit dalam gambar.

Doakan supaya segalanya berjalan dengan lancar untuk projek baru saya bersama @realjspictures

Jumpa anda semua di tv akan datang!” Tulisnya

Melihat penampilan terbaru aktres jelita ini di akaun Instagram membuatkan ramai rakan artis dan peminat terpegun, rata-rata ramai memberi pujian dan komen positif terhadap penampilan baru Jasmine di ruangan komen posting pelakon tersebut.

“Suka sangat! Awak kelihatan menarik! Tak sabar tunggu projek baru!”

“Pengorbanan kita lakukan untuk kerja kita kan? Hormat”

Penampilan baru pelakon versatil ini memang nampak lain, tak sabar tunggu projek baru Jasmine akan datang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[UNBOXING] Pandangan Pertama Samsung Galaxy S21 FE, Reka Bentuk Kemas & Premium

Baru-baru ini  Murai MY berpeluang membuka kotak Galaxy S21 FE, telefon pertama Samsung untuk tahun ini. Agaknya apa yang ditawarkan oleh siri FE kali ini?

Terlebih dahulu kami ingin kongsikan bahawa Samsung telah mengumumkan harganya RM2,899 untuk 128GB manakala RM3,099 untuk 256 GB.

Pandangan pertama membuka kotak,  Galaxy S21 FE dilihat begitu nipis yang dibungkus dalam kotak yang padat. Keseluruhan kotak berukuran setinggi telefon Galaxy S21 FE itu sendiri dan cukup kemas.

Bagi model terbaru ini, Samsungmemberi; Sebiji telefon, wayar pengecas USB, pembuka kunci sim, buku manual dan kad jaminan.

Untuk keluaran Galaxy S21 FE kali ini, bahagian hadapan dan belakang dilihat begitu rata. Telefon pintar ini ternyata mudah disimpan di mana-mana permukaan apa pun, kerana ia tidak akan tergelincir tidak mudah tercalar.  Walaupun di bahagian tepi rata,  Samsung telah melengkungkan sedikit di setiap sudut tepi S21 FE.

Jadi telefon pintar ini agak selesa untuk dipegang. Panel belakang rata terletak dengan selesa pada tapak tangan anda, terdapat cengkaman mudah pada semua tepi, dan beratnya hanya 177 gram.

Reka bentuknya mengingatkan kepada Galaxy S21. Terdapar set kanta kamera yang sama di bahagian belakang dalam reka bentuk modul yang sama. Apa yang berbeza ialah kemasannya, kali ini lebih halus dan sekata. S21 FE juga lebih besar daripada S21 dan anda boleh rasai perbezaannya apabila digunakan.

Di bahagian hadapan, terdapat paparan AMOLED 6.4 inci, menempatkan kamera swafoto punch-hole di tengah. Paparan ini bersempadan dengan bezel yang sangat tipis. Butang laraskan bunyi dan butang kuasa berada di tepi kanan dan port USB Jenis-C, SIM tray dan gril pembesar suara di sudut bawah.

Itulah pandangan pertama kali tentang Galaxy S21 FE  dan nantikan review penuh dari kami selepas ini. Jika anda ingin memilikiinya, anda layak menikmati langganan pelan perlindungan Samsung Care+ bernilai RM 220 secara percuma dan e-baucar Samsung bernilai RM 350 untuk pembelian peranti wearable yang terpilih.

Dapatkan Samsung Galaxy S21 FE 5G di Samsung Experience Store, Samsung Online Store atau melalui wakil pengedar rasmi.


‘Kadang-Kadang Mengungkit Tu Perlu’- Netizen Setuju Dengan Kapsyen Che Ta!

Perkongsian ringkas pelakon dan usahawan jelita tanah air, Rozita Che Wan atau lebih mesra di sapa Che Ta di Instagram nya menarik perhatian orang ramai.

Che Ta menjelaskan kadang kala mengungkit sesuatu perkara, tapi bukan kerana ingin menunjuk kebaikan yang dilakukan sebaliknya sebagai peringatan agar tidak lupa diri.

“Kadang-kadang mengungkit tu perlu, bukan sebab nak tunjuk kita ni baik ataupun tak ikhlas..

Tapi sebab nak bagi orang tu sedar langit tak selalunya cerah.. Jangan lupa diri bila dah senang.

Melihat muat naik yang dikongsikan pelakon dan usahawan jelita itu di media sosial, mendapat pelbagai komen dari warganet dan rata-rata memberi komen mereka bersetuju dengan apa yang dikatakan Che Ta itu diruangan komen posting tersebut.

“Setuju sangat Che Ta diva, Memang tepat sekali. Bukan nak sangat ungkit tu, tapi bagi sedar fikir sikit… @rozitachewan1”

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Persembahan Adele Batal Saat Akhir, Peminat Marah Lewat Diberitahu!

Pagi tadi penyanyi terkenal antarabangsa, Adele memuatnaik video mengumumkan persembahan yang dijadualkan pada keesokan hari 22 Januari (Sabtu) di Las Vegas terpaksa dibatalkan kerana separuh dari pasukannya dijangkiti Covid-19.

Penyanyi bersuara merdu ini memohon maaf kepada peminatnya atas apa yang berlaku menerusi ucapannya di Instagram.

“Saya minta maaf sangat, tapi persembahan saya tak bersedia. Kami cuba semua yang termampu untuk susun segala mengikut masanya dan cuba yang terbaik untuk anda tapi perancangan kami gagal kerana ‘delivery delays’ dan Covid.

Separuh pasukan saya ada Covid dan ianya mustahil untuk habiskan persembahan. Dan saya tak dapat berikan pada anda apa yang saya ada sekarang ini dan saya kesal. Saya minta maaf, ini saat akhir. Kami ‘awake’ lebih kurang 30 jam dan saya cuba fikirkan sesuatu. Kami kesuntukan masa.

Saya sangat kecewa dan saya benar-benar malu. Saya minta maaf kepada semua orang harus mengembara lagi sekali. Saya minta maaf sangat-sangat.

Kami akan jadualkan semula semua tarikh, kami sedang lakukannya sekarang. Dan saya akan habiskan persembahan saya. Saya minta maaf.” Ujarnya

Susulan dari pengumuman itu, ramai peminatnya memberi komen dengan meluahkan rasa marah mereka terhadap Adele kerana lewat memberitahu mereka dan mengakibatkan banyak kerugian ditanggung seperti tiket persembahan, tiket pengangkutan dan penginapan.

Rata-rata ramai peminat penyanyi ini menganggup tindakan Adele beri pengumuman disaat akhir adalah tidak profesional, sedangkan selebriti tersebut mempunyai masa yang cukup untuk memaklumkan berita tersebut awal.

“Patut beritahu kami awal. Sekarang saya tak dapat refund hotel dan penerbangan saya”

“Saya memandu untuk persembahan anda esok dan sekarang saya tak boleh batalkan hotel saya! Anda tahu dengan masa! Sangat tak bertanggungjawab batalkan sehari sebelum. Paling minimun 1 minggu notis. Menjijikan!”

“Ini tak profesional, menangis perkara paling senang yang boleh dilakukan apabila anda kerugian minimal. Semua orang yang beli tiket yang sangat mahal, hotel, kapal terbang untuk ke Vegas dan tidak dapat jumpa anda sangat tidak profesional. Ini masalah penangguhan, bagaimana persembahan tak bersedia sedangkan Vegas residency dah pelan berbulan awal.” Komen mereka

Untuk rekod Adele dijadulkan mengadakan persembahan setiap minggu di The Colosseum Caesars Palace, Las Vegas dari bulan Januari sehingga April 2022. Namun kerana separuh pasukanya dijangkiti Covid, persembahan yang sepatutnya berjalan esok dibatalkan disaat akhir.


Diva AA & Issey ‘Panaskan’ Pentas MIC ON! Untuk Musim Kedua

Merancakkan lagi industri hiburan tanah air dan susulan dari kejayaannya di musim pertama, stesen penyiaran swasta milik Awesome Media Network Berhad, Awesome TV, membawakan kembali program pertandingan realiti nyanyian, MIC ON! untuk musim yang kedua.

Bagi musim kali ini, tiga pelawak popular negara, Fad Bocey, Ropie dan Ajak Shiro menggalas tanggungjawab sebagai Pengurus kepada 15 peserta yang akan bertanding bagi merebut gelaran Juara seterusnya membawa pulang wang kemenangan yang bakal dihebahkan semasa episod 1.

Selain itu, MIC ON! akan menampilkan tiga nama tersohor dalam bidang seni tanah air terdiri daripada Legenda Rock; Dato’ Awie dan Dato’ Hattan serta Ratu Dangdut, Mas Idayu.
Dalam pada itu, musim ini turut mengalu-alukan kehadiran figura sensasi, Azwan Ali atau lebih dikenali sebagai Diva AA selaku pengacara mengemudi bersama Issey Fazlisham.

MIC ON! musim kedua akan mula bersiaran pada 28 Januari 2022, setiap hari Jumaat, jam 9.00 malam di saluran 123 (Astro) dan 112 (MyTV). Untuk info, MIC ON! adalah sebuah program realiti yang menggabungkan elemen nyanyian dan komedi ini diterbitkan bertujuan untuk mencungkil bakat anak-anak muda tempatan agar boleh dijadikan barisan pelapis
dan mewarnai lanskap seni tanah air di masa hadapan.

Kesemua 15 peserta yang hadir dari pelbagai latar belakang meletakkan kepercayaan sepenuhnya keatas ketiga-tiga pemain komedi ini untuk menjadi Pengurus dalam menguruskan sesi latihan nyanyian serta membimbing dan mempersiapkan mereka untuk persembahan mingguan.

Juri dipertanggungjawabkan untuk kesemua 100 peratus pemarkahan yang mana akan dibahagikan kepada tiga kategori. 40% peratus untuk vokal, 30% untuk kreativiti dan 30% peratus lagi untuk persembahan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.